11-09-2018 21:26 Srbija Politika\n“Mi predsednika Makrona, to danas mogu da vam kažem očekujemo početkom decembra u Beogradu i to će biti velika, velika i veoma važna poseta za nas”, rekao je Vučić.\nMakron i Vučić (Foto: Jutjub)\nI to nije jedina važna poseta i susret srpskog predsednika. Nekoliko meseci pred nama biće vreme intenzivnih diplomatskih aktivnosti.\n“Predsednik Vučić ide u Kinu, očekujemo posetu predsednika Putina, očekujemo posetu predsednika Makrona. Predsednik Vučić će biti na obeležavanju 100 godina od primirja u Prvom svetskom ratu 11. novembra u Parizu gde se očekuje i dolazak predsednika Trampa”, kaže Ivica Dačić, šef diplomatije.\nOva bogata diplomatska jesen, Srbiji može doneti samo dobro, kažu analitičari. Kosovo i Metohija trebalo bi da budu među najvažnijim stavkama, ali i razgovori o ekonomiji i ulaganjima.\nPročitajte OVDE ko je oduvao Albance sa juga Srbije i kako.\nOvako je bilo pre mesec dana.\nBOŠKO OBRADOVIĆ: SNS "opraoˮ 6 miliona evra na izborima!


Selektor Đorđević je pre nekog vremena istakao da mu je cilj na kraju jednog takmičenja čuje himnu Bože pravde. Ako sudimo po mišljenju navijača, onda je ovog leta, selektor blizu ostvarenja želje. Ali... Iako Amerikanci imaju problema sa sastavom, Đorđević ne želi da čuje reč „opuštanje” niti želi da njegovi igrači pomisle kako su glavni favoriti za osvajanje zlata.\n- Uradiću sve da budem čovek koji će da šokira svet. SAD imaju veliki broj vrhunskih igrača, ol-starova i napraviće 12 košarkaša koji će biti favorit broj jedan - rekao je Đorđević za američki "The Lines".\nĐorđević je, uz SAD i Srbiju, kao favorite u Kini označio još Španiju, Kanadu, Australiju, Francusku i Grčku.\nKošarkaška reprezentacija Srbije, Košarkaši\n- Amerikanci bi trebalo da ih puste da treniraju. Ipak, mnogi NBA timovi su uložili dosta novca u igrače i ne žele da rizikuju sa povredama. Međutim, oni moraju da budu spremni, što je kontradiktorno - poručuje selektor Srbije.\nPodsetimo, Amerikanci su već ostali bez devetorice košarkaša posle otkaza Džejmsa Hardena, Entonija Dejvisa, Erika Gordona, Si-Džeja Mekaluma, Bredlija Bila, Zajona Vilijamsona, Tobajas Herisa, Demijana Lilarda i Demara Derozana, ali je Đorđević uveren da će imati snažan sastav.\n„SA KROVA SRBIJE NA KROV SVETA” Legendarni fudbaler u poseti košarkašima na Kopaoniku /FOTO/\nInače, srpski košarkaši se trenutno nalaze na pripremama na Kopaoniku, gde će im se 2. avgusta pridružiti igrači iz NBA lige Nikola Jokić, Bogdan Bogdanović, Nemanja Bjelica i Boban Marjanović.


Đoković na spisku reprezentacije Srbije za ATP Kup u Australiji | Novosadski informativni portal 021\nAutor: 021.rs/Sport klub\n09:47 > 10:29\nOvo takmičenje prethodi Australijan openu koji će se igrati u Melburnu, a na kojem je Đokovićevo učešće još uvek pod znakom pitanja.\nNedoumice u vezi sa nastupom devetostrukog osvajača grend slema u Australiji nastale su nakon najave australijskih zvaničnika da svi teniseri koji će doputovati u Australiju moraju da budu vakcinisani protiv korona virusa kako bi nastupili.\nPrvi reket Srbije nije želeo da oktrije da li je vakcinisan.\nNa zvaničnom sajtu ATP, na kojem su najavljeni sastavi 16 reprezentacija koje će se takmičiti u okviru ATP kupa u Sidneju navodi se da će Đoković predvoditi Srbiju.\n"Srbija, koju će predvoditi prvi reket sveta Novak Đoković, takmičiće se u grupi A zajdno sa Norveškom, Čileom i Španijom. Pre dve godine Srbija je osvojila premijerno izdanje ATP kupa pobedom nad Španijom u finalu", navodi se na sajtu.\nKako bi Đoković bez vakcine zaigrao u Sidneju na ATP kupu, potrebno je da dobije posebnu dozvolu vlade, a potom boravi 14 dana u karantinu po sletanju u Australiju.\nIako je ista opcija ponuđena i organizatorima turnira u Melburnu, rukovodstvo ovog grend slem turnira odlučilo da nastup dozvoli samo vakcinisanim takmičarima i navijačima.\nTo je u više navrata nedvosmisleno ponavljao prvi čovek Australijan opena Kreg Tajli.\nU sastavu Srbije za ovo takmičenje, pored Đokovića našli su se i Filip Krajinović, Dušan Lajović, Nikola Ćaćić i Matej Sabanov.\nATP kup je na programu od 1. do 9. januara naredne godine, dok je početak Australijan opena zakazan za 17. januar.\nMinistar zdravlja: Vakcinacija obavezna zbog zaštite, a ne da bi se Novak Đoković ucenjivao\nnovak đoković\tTeniska reprezentacija Srbije\tATP kup


Javni poziv za sprovođenje standardizovane usluge mentoringa objavljuje se u skladu sa Programom Ministarstva privrede – Standardizovani set usluga (SSU) za mikro, mala i srednja preduzeća i preduzetnike u 2019. godini, koji se realizuje preko akreditovanih regionalnih razvojnih agencija (ARRA).\nProces mentoringa odvija se po metodologiji RAS, razvijenoj u saradnji sa Japanskom agencijom za međunarodnu saradnju (JICA). Metodologija određuje korake u procesu u okviru kojeg stručno lice-mentor sprovodi u direktnom kontaktu i radu sa vlasnikom i/ili zakonskim zastupnikom privrednog subjekta, odnosno menadžmentom/upravom klastera i zadruga, određeni broj sati (od 25 do 50 po korisniku) i to u prostorijama korisnika (ne manje od 75% od ukupnog broja predviđenih sati). Vlasnik i/ili zakonski zastupnik privrednog subjekta i menadžment/uprava klastera i zadruga (odnosno delegirana lica organa uprave zadruge) i mentor zajedno proučavaju aktuelno poslovanje, razloge trenutnih problema ili smetnje za dalji razvoj, najvažnije potencijale za rast, te na osnovu konstatovanog stanja mentor i korisnik mentoring usluge pripremaju plan/projekat razvoja.\nDijagnostikovanje kako bi se razumela trenutna situacija u privrednom subjektu, klasteru odnosno zadruzi;\nPomoć prilikom pripremanja razvojnih aktivnosti/planova/projekata kako bi se dostigli ciljevi privrednog subjekta, klastera, zadruge;\nPomoć za pripremanje kreditnih aplikacija za banke i programe podrške za MMSPP, klastere i zadruge;\nPostojeći privredni subjekti – registrovani pre marta 2016. godine;\nKlasteri, koji ispunjavaju sledeće uslove:\nda imaju najmanje 9 aktivnih privrednih društava i 3 institucije podrške, pri čemu strukturu članstva čini minimum 60% mikro, malih i srednjih preduzeća i preduzetnika;\nda su preduzeća, članovi klastera, registrovana na teritoriji Republike Srbije;\nPotvrda nadležne Poreske uprave da je Podnosilac prijave izmirio sve javne prihode (poreze i doprinose) u prethodnoj godini, koje ne sme biti izdato pre datuma objavljivanja javnog poziva (original ili kopija);\nBilans stanja, bilans uspeha i statistički aneks za 2018. godinu, za koje zakonski zastupnik privrednog subjekta mora dati pisanu izjavu da je svaki od dokumenata verodostojan i istovetan primerku koji je dostavljen APR na konačnu obradu.\nNapomena:Dokumentaciju pod tačkom 1.2. i 1.3. nisu u obavezi da dostave privredni subjekti registrovani u 2019. godini.\nZa privredne subjekte koji su registrovani pre marta 2016. godine:\nBilans stanja, bilans uspeha i statistički aneks za 2018. godinu, za koje zakonski zastupnik privrednog subjekta mora dati pisanu izjavu da je svaki od dokumenata verodostojan i istovetan primerku koji je dostavljen APR na konačnu obradu\nPotvrda nadležne poreske uprave da je Podnosilac prijave izmirio sve javne prihode (poreze i doprinose), koje ne sme biti izdata pre datuma objavljivanja javnog poziva (orginal ili kopija);\nBilans stanja, bilans uspeha i statistički aneks za 2018. godinu, za koje ovlašćeno lice klastera mora dati pisanu izjavu da je svaki od dokumenata verodostojan i istovetan primerku koji je dostavljen APR na konačnu obradu ( izjava potpisana i overena pečatom klastera).\nPotvrda nadležne Poreske uprave da je Podnosilac prijave izmirio sve javne prihode (poreze i doprinose), koje ne sme biti izdato pre datuma objavljivanja javnog poziva (original ili kopija);\nBilans stanja, bilans uspeha i statistički aneks za 2018. godinu, za koje zakonski zastupnik zadruge mora dati pisanu izjavu da je svaki od dokumenata verodostojan i istovetan primerku koji je dostavljen APR na konačnu obradu\nUkupan budžet za pružanje standardizovane usluge mentoring, u okviru programa Standardizovanog seta usluga Ministarstva privrede, iznosi 5.000.000,00dinara.\nPrijave sa svim pratećim obrascima i dokumentacijom se podnose lično ili preporučenom poštom ARRA sa naznakom: Prijava na javni poziv za dobijanje usluge mentoring u 2019. godini.\nJavnipozivjeotvorendo 01. juna 2019. godine.\nZa detaljnije informacije možete se obratiti RAS na elektronsku adresu: mentoringssu2019@ras.gov.rs ili na broj telefona: 011/3398 809.


NSinfo: Veliki koncert na otvorenom u Katoličkoj porti - sreda u 20:21\nVeliki koncert na otvorenom u Katoličkoj porti - sreda u 20:21\nGlavni koncertni program predviđen je za sredu\nU Novom Sadu počinje festival klasične muzike i trajaće naredna četiri dana.\n"Neklasični festival klasične muzike", kako su ga nazvali organizatori, pokrenut je s ciljem edukacije i promocije mladih muzičara i stvaranja nove publike organizovanjem programa na neuobičajenim mestima u gradu.\nGlavni koncertni program predviđen je za sredu, 30. avgust u Katoličkoj porti, kada nastupa "Kamerata akademika" iz Novog Sada i 21-godišnja violončelistkinja Irena Josifoska, a na programu su Vivaldi, Hajdn i Grig. "Kamerata akademika" je profesionalni kamerni ansambl, a članove orkestra čine najbolji mladi muzičari - asistenti, docenti i talentovani studenti.\nNa Tribini mladih Kulturnog centra u četvrtak, 31. avgusta predviđen je koncert Bogdana Bikičkog (klarinet), pobednika takmičenja "Anton Eberst" i Nataše Srdić Jan (klavir), više stručne saradnice na Akademiji umetnosti u Novom Sadu.\nU Beogradskoj ulici, u petak, 1. septembra u okviru Gradić festa nastupiće grupa "Fantastic boys" - Andrej Balaž (violina), Miroslav Ilić (harmonika) i Miloš Veselinović (gitara), a izvodiće se numere: napolitanske kancone, valcer "Dunavski valovi", "Libertango", "Sve dok je tvoja oka" Isidor Bajić, ruski potpuri.\nKoncerte organizuju Fondacija "Novi Sad 2021 - Evropska prestonica kulture" u saradnji s Muzičkom omladinom Novog Sada, a u sklopu nastavka projekta "Za nove mostove", koji je prvi put s velikim uspehom realizovan u julu prošle godine. Program će početi tačno u 20 časova i 21 minut.\nizvor: agencije, foto: facebook.com/muzickaomladina.novogsada\n... evropska prestonica kulture, koncert, kultura, Novi Sad, porta


I mama je možda "kriva" zbog vaše ćelavosti\nHome / Magazin / I mama je možda “kriva” zbog vaše ćelavosti\nBy eSrebrenica.ba on 23. February 2017.@esrebrenica\nTim naučnika je otkrio da je ćelavost kod muškaraca “genetski veoma komplikovana pojava” i da se razlozi za nju kriju u više od 280 gena u našoj DNK.\nTo znači da će pronalaženje univerzalnog leka biti vrlo teško, iako ovo jeste korak ka rešavanju problema koji muči brojne muškarce.\n“Kroz veliku zajedničku studiju smo identifikovali 287 genetskih signala koji su povezani sa pojavom ove osobine. Rezultati studije bi mogli da nam pomognu da identifikujemo najveće faktore rizika za gubljenje kose, ali i da nam otkriju potencijalne genetske mete za eventualnu intervenciju”, kaže Rikardo Marioni sa Univerziteta u Edinburgu.\nKako prenosi NBC, prerano je govoriti o pristupačnim testovima krvi koji bi otkrivali genetsku predispoziciju za ćelavost, ali formula postoji.\n“Muškarci ne mogu da na osnovu svojih predaka precizno znaju šta će se dešavati na njihovoj glavi. Ipak, sada je poznato da mogu da okrive i ženski deo porodice”, navode istraživači.\nViše od 40 gena povezanih sa ćelavošću povezano je sa X hromozomom, koji se nasleđuje od majke.


KVALIFIKACIJE ZA SVETSKO PRVENSTVU U FUDBALU U RUSIJI: Srbija lako protiv autsajdera Moldavije :: Blog :: Poslovni Svet\nFudbalska reprezentacija Srbije najzad je odigrala koliko-toliko ozbiljno i bez problema savladala najslabiju selekciju u našoj grupi, Moldaviju, sa 3:0 (2:0) u Kišinjevu. Posle mnogobrojnih kikseva u poslednjoj deceniji protiv totalnih fudbalskih anonimusa i analfabeta, došli smo u situaciju da strepimo čak i protiv takvih "velesila" kakva je Moldavija.\nIpak, izabranici Slavoljuba Muslina ovoga puta nisu dozvolili da im se ponove neprijatna iskustva iz prošlosti protiv Estonije, Makedonije, Azerbejdžana i sličnih nižerazrednih reprezenztacija koje su nam "uzele meru".\nPrvih dvadesetak minuta nije nagoveštavalo ovakav epilog meča. Opet je Srbija delovala smušeno i nepovezano na početku meča. Ipak, na našu sreću, Moldavci su se fudbalski "samoubili". Posle velikog kiksa domaćina, u 19. minutu, Dušan Tadić je uspešno asistirao Filipu Kostiću, kome nije bilo teško da savlada moldavskog golmana i donese prednost Srbiji.\nPosle vođstva, sve je bilo daleko lakše za naš nacionalni tim. Moldavci su delovali kao "muve bez glave", a srpska A selekcija je iskusno preuzela sve konce igre u svoje ruke i sa još dva pogotka zapečatila sudbinu domaćina, koji je već posle dva kola "fenjeraš" grupe D, bez bodova i sa ponižavajućom gol-razlikom 0:7.\nDrugi pogodak za Srbiju postigao je glavom kapiten Branislav Ivanović u 37. minutu, takođe posle centaršuta Tadića. Imala je naša najbolja selekcija još nekoliko prilika, ali se na veliki odmor otišlo sa dva gola prednosti.\nNajbolji pojedinac meča, Dušan Tadić, dobru partiju "overio" je i golom u 59. minutu, nakon dodavanja Aleksandra Kataija. Posle vođstva od 3:0 naši fudbaleri se nisu opustili, ali do kraja meča nisu uspeli da još koji put zatresu mrežu moldavskog čuvara mreže i tako poprave gol-diferenciju.\nPosle dva kola naša reprezentacija je na drugom mestu u grupi, ali to ne znači ništa jer čak četiri ekipe imaju isti broj bodova,\nNaredni meč naša reprezentacija igra u nedelju, u Beogradu. Protivnik je jedan od favorita grupe, Austrija i taj duel će svakako dati pravu sliku vrednosti naše selekcije. U slučaju pobede, možemo se nadati borbi za odlazak na Svetsko prvenstvo u Rusiji, a ako dozvolimo novi kiks kod kuće, jasno je da nemamo velike šanse da uspešno okončamo ove kvalifikacije.\nFAJNAL FOR KOŠARKAŠKE EVROLIGE U ISTANBULU: Prva titula za Fenerbahče, deveta za Željka Obradovića PRVA FAZA KOŠARKAŠKE EVROLIGE - DRUGO KOLO: Barsa pala u Beogradu, Milko Bjelica meč viner ZAVRŠEN VIMBLDON: Repriza 2011. godine - titula za Novaka Đokovića uz prvo mesto na ATP listi ATP MASTERS 1000 MONTE KARLO: Novak podsetio na stare dane, bolji od Ćorića posle velike borbe TENIS - ATP HJUSTON / WTA ČARLSTON: Janko bolji u maratonu, pobeda Jelene na startu WTA TOKIO: Ana kao iz najboljih dana ZAVRŠEN TENISKI ATP KUP 2020 AUSTRALIJA: Srbija šampion, Španija pala u finalu, Novak nadigrao Nadala US OPEN POČEO KRAHOM FAVORITA: Novak, Filip i Bojana ubedljivi, Jelena i Ana razočarale WTA HERTOGENBOŠ / ATP ŠTUTGART: Pobede Jelene i Aleksandre, kiks Viktora Troickog ROLAN GAROS: Naša Jovana Jakšić na korak do podviga protiv iskusne Danijele Hantuhove OTVORENO PRVENSTVO ENGLESKE U TENISU VIMBLDON 2018 - DRUGO KOLO: Novak lagano do okršaja sa Edmundom i novog jubileja ATP MASTERS 1000 TURNIR U PARIZU 2018: Novak još jednom bolji od Federera, Hačanov rival u finalu SVETSKO PRVENSTVO ZA RUKOMETAŠICE 2017: Srbija remizirala sa Nemačkom OTVORENO PRVENSTVO FRANCUSKE U TENISU 2018 - ČETVRTO KOLO: Novak lako pobedio Verdaska, sledeći rival senzacija turnira Čekinato FINALNA SERIJA KOŠARKAŠKE ABA LIGE: Zvezda na korak do titule, vodi 2:0 u pobedama


BZNR ~ Pogledaj teme - obrazac 6.\n< Obuke ~ obrazac 6.\nPoslao: Sre Okt 31, 2012 11:21\nKako da obavim obuku tj. popunim obrazac 6. koji se mora imati za radnike angazovane od drugog poslodavca, koji obavljaju posao za vas, ako takve poslove nemam u proceni rizika.\nA jos veci problem mi je sto im na ugovoru tih angazovanih radnika, pise jedno, a oni u firmi obavljaju nesto sasvim nesto drugo.\nPoslao: Čet Nov 01, 2012 08:54\nkao lice za BZR, kad Vaš poslodavac angažuje radnu snagu od drugog poslodavca za izvršenje radnih zadataka koji nisu u delokruku rada privrednog društva, Vi treba da tražite da Vam dostave za angažovane radnike Obrazac M prijava da je u radnom odnosu, popunjen i overen obrazac 6 a Vi da uradite posebnu obuku za bezbedan rad sa specifičnostima na lokaciji rada i da Vam se radnik potpiše da je upoznat sa preventivnim merama kojih treba da se pridržava. Takođe neophodno je da se definišu adekvatna LIČNA ZAŠTITNA SREDSTVA izaduže i koriste.\nZa procenu rizika radnih mesta u radnom prostoru malo je nelogično da imate dokument, imate rizike ali pošto to nerade Vaši zaposleni to nemate u dokumentu pod naslovom PROCENA RIZIKA. Trebalo bi da ste pri snimanju radnih procesa obradili sva radna mesta nezavisno da li će ih izvršavati stalno zaposleni ili angažovani radnici. Za poslove koji su periodični REMONTI pre nego što počnete radove uradite procenu a to iovako treba da radite po dva osnova.\nPoslao: Čet Nov 22, 2012 16:22\nHvala Vam Zorane na brzom odgovoru,ali ja imam jos niz nejasnoca.\nSta da radim ako u opisu posla radnika angazovanog od drugog poslodavca /u njihovom obrazcu 6./ nije predvidjen radna visini, a kod nas bi imao tu vrstu opasnosti. Da li sam ja tada zaduzena za obuku za rad na visini/moja firma/ , ko ga upucuje na lekarski pregled/trebalo bi da je obavezan/, ko tom radniku obezbedjuje LZS?\nPoslao: Sub Nov 24, 2012 09:52\nNajverovatnije da ste angažovali lica koja su zaposlena u privrednom društvu čija je delatnost posredovanje iznajmljivanje radne snage pa nije za očekivati da oni pripremaju i vode posao. Oni su formalno ispoštovali zakonsku obavezu i imaju obrasce. Preuzimate odgovornost da ispunite uslove za bezbedan rad i dozvolite da počne rad kad izvršite obuku za svakog ko je u vašem radnom prostoru. Obuku možete vršiti sami ali možete da zahtevate da tu obuku uradi privredno društvo kje se bavi tim poslovima i da to ide na teret onih koji su poslali radnike na rad kod vas.\nZa lekarske preglede postavite uslov pre dolaska izvršilaca kao i obavezu da imaju LZS i koriste u procesu rada na teret poslodavca.\nSve navedeno je predmet ponude i ugovora između dva privredna društva i može da je predviđeno i prihvaćeno ili nedefinisano pa da je PROBLEM u realizaciji za nekog u ovom slučaju za Vas.


! /Najavljene intenzivne padavine: Objavljeni apeli i savjeti za vozače u BiH / Radio Sarajevo\nFoto: Radiosarajevo.ba/Poplava nakon kiše u Sarajevu\n17. 07. 2021. u 09:20:00 Radiosarajevo.ba\nU zapadnoj Bosni pada kiša, a meteorolozi su za danas i narednih par dana najavili intenzivne padavine u Bosni, pa se apeluje na vozače da voze maksimalno oprezno i da vožnju prilagode trenutnim uslovima na putu.\nBIHAMK savjetuje vozačima da se na vrijeme informišu o stanju i prohodnosti puteva, kao i o uslovima prelaska granice.\nNa graničnim prelazima za sada nema dužih zadržavanja, ali tokom dana očekujemo frekventniji saobraćaj na većini graničnih prelaza Bosne i Hercegovine, saopćava BIHAMK.\n- Zbog fudbalske utakmice danas od 19 do 23 sata obustavlja se saobraćaj u ulicama Zvornička (na dijelu od raskrsnice sa ulicama Put Mladih Muslimana-Azize Šaćirbegović do raskrsnica sa ulicom Hamdije Čemerlića) i u ulici Osman Topal paše (na dijelu od raskrsnice sa ulicom Kemala Kapetanovića do raskrsnice sa ulicom Zvornička).\nModriča / Stigli i prvi snimci poplava u BiH, situacija nije nimalo dobra


Slobodno srpski sa Nenadom Đurđevićem\nU 321.emisiji Slobodno srpski gostovao je savetnik predsednika Privredne komore Srbije Nenad Đurđević. U intervjuu Budimiru Ničiću on je rekao da je trgovinska razmena između srpskog i kosovskog tržišta beleži pozitivan trend.\n“U prošloj godini smo registrovali 464 miliona evra sa obe strane, od toga 440 je sa srpske, a blizu 25 sa kosovske strane. Po statistikama iz Prištine, njihov izvoz je nešto veći, oko 45 miliona, ali, u svakom slučaju, dobro je da postoji uzlazna putanja”, rekao je Đurđević i naglasio da je u odnosu na 2016.godinu, zabeležen rast od 11 odsto, a pored legalnih kanala, još funkcioniše sivo tržište, tako da je na godišnjem nivou međusobni promet veći od pola milijarde evra.\nPrema podacima Privredne komore Srvije, najviše se na Kosovo uvozi nafta, naftni derivati, električna energija, bezalkoholna pića, šećer, građevinski materijal, crep, brašno i pšenica, iako je kosovsko ministarstvo prošle godine uvelo taksu na brašno i time značajno smanjilo isporuke te strateške robe poreklom sa srpskog tržišta.\nNa nedavno održanom Sajmu privrede u Prištini i ove godine je učestovalo više od 70 srpskih privrednika preko Privredne komore Srbije, koja im je finansirala nastup na kosovskom tržištu.\n“Mi smo zakupili 360 kvadrata izložbenog prostora od Privredne komore Kosova koja organizuje sajam, što je standardna procedura za takve sajamske manifestacije, opremili štand o svom o trošku, brendirali ga, katalog napravili i organizovali prevoz privrednicima iz centralne Srbije”, precizirao je Nenad Đurđević\nBriselski dijalog jedino iskoristili privrednici\nKaže da je Briselski dijalog animirao privrednu saradnju kosovskih i srpskih privrednika, a time i doprineo relaksaciji odnosa između Prištine i Beograda.\n“Na privrednu saradnju politika puno utiče, češće negativno, jer su odnosi zategnuti. Kada imate odnose koji su normalniji, kada imate dobre poruke, ljudi su sigurniji. Činjenica je da postoje stari kanali komunikacije, stari kontakti i velike firme koje rade.\nI kosovske firme se pojavljuju na sajamskim manifestacijama u Srbiji, a najveće interesovanje je za Međunarodni sajam poljoprivrede u Novom Sadu. Prošle godine je, prema podacima PKS, tamo bilo više od 70 kompanija sa Kosova, a toliko se očekuje i ove godine.\n“One učestvuju samostalno i sa partnerima iz Srbije. Kao što kažem često se dešava da pod sloganom partnerske kompanije imaju svoj štand i mi pokušavamo da to nekako reklamiramo. Ali, ne možete vi da reklamirate ako neko ne želi da se reklamira. Nećemo sada činiti nekome magareću uslugu, videćemo, anketiraćemo, probaćemo da saznamo da li bi želeli možda neko veće medijsko prisustvo i ono što smo mi ovde na sajmu pokušavali i razgovarali jeste da iz nekih sektora gde ima Kosovo da ponudi, na primer, vino, pivo, neke proizvode, voda, da probamo da nekako otvorimo kanale distribucije u Srbiji. Problemi su oko deklarisanja, statusa, jednostavno neke stvari koje su bile moguće 80-tih godina kako se Kosovo kao KOS na primer deklarisalo sada odjednom to nije moguće”, navodi Đurđević..\nEkonomski problemi u srpskim sredinama i moguća rešenja\nKao neke od bitnih razloga za lošu ekonomsku situaciju u sredinama sa srpskom većinom na Kosovu, savetnik predsednika PKS vidi u neorganizovanosti, nerešenom statusu i dugogodišnjoj krizi i neizvesnosti\n“Dugo traje čitav ovaj post ratovski proces dogovora. Mi ćemo sledeće godine imati dvadeset godina od NATO intervencije, od ratnih sukoba. To je negde kako bi se gledalo u Evropi šezdeset i peta godina posle Drugog svetskog rata, tada su na sreću političari u Evropi i Americi imali potpune različite parametre i vizije na koji način žele da obnove Evropu. To je, nažalost, nedostajalo Srbiji i Kosovu. Da lokalni političari kažu, da shvate šta je činjeno u razna imena do 1999. i 2000.godine, da podvuku crtu i da krenu u jednu drugačiju, novu politiku saradnje. Siguran sam da smo sa takvom politikom saradnje i dogovora krenuli i mi koji tu živimo podrška i finansijska i politička ne bi izostala sa svih strana, jer, u suštini, svako treba da bude subjekt politike, da proba da odlučuje u svoje ime, a ne da bude objekt politike, naročito ove politike velikih sila. Me]utim mi smo često bili na toj vetrometrini gde smo bili neke bitke nekih drugih glavnih gradova, a zapuštajući nas same“, rekao je Đurđević.\nSavetnik predsednika Privredne komore Srbije savetuje lokalnim preduzetnicima da investiraju u proizvodnju hrane, ali na savremen način.\n„Ovde imate dobru prehrambenu proizvodnju, voće, povrće, pečurke, čitav program koji može da ide u zamrzavanje, jabuke... Tu prehambenu industriju treba da prate hladnjače, kojim bi trebalo da se izbegnu monopoli. Potrebna su mala ulaganja u udruživanje privredinaka – kooperativa, na čitavoj teritorji Kosova. Zajedničkim radom ste nekako jači“, poručio je Nenad Đurđević u emisiji Slobodno srpski i konstatova da privrednicima nedostaju kvalitetna informacije, veterinarska laboratorija, ali i savrmeno obrazovanje.


Veliko interesovanje za oproštajni meč Gocića i Nikića - USNS\nVeliko interesovanje za oproštajni meč Gocića i Nikića\nZa oproštajni meč proslavljenih vaterpolo reprezentativaca Živka Gocića i Slobodana Nikića, u kome će reprezentacija Srbije igrati protiv Tima sveta, vlada veliko interesovanje. Vaterpolo savez Srbije objavio je da je za meč koji će biti odigran na Tašmajdanu 23. decembra od 18 sati već prodato 700 ulaznica i da sav prihod od prodaje karata biti usmeren za pomoć petogodišnjem Andreju Petroviću koji boluje od cerebralne paralize.\n– Nema sumnje da će tribine bazena na Tašu biti pune i da će Gocić i Nikić imati veličanstven oproštaj od nacionalnog tima kome su za 14 godina podarili ukupno 55 medalja i osvojili sve što se moglo osvojiti – sa ponosom kaže predsednik VŠ Milorad Krivokapić za sajt Saveza.\nOn je dodao da je želja da se što više novca prikupi za pomoć malom Andreju Petroviću, pa će i VŠ za svoje goste platiti ulaznice.\n– Kada su čuli da će prihod od ulaznica ići u humanitarne svrhe i Gocić i Nikić su insistirali da za svoje prijatelje i zvanice oni kupe karte, kao i ostali reprezentativci – rekao je Krivokapić i dodao:\n– U bazenu ćemo imati najveće zvezde svetskog vaterpola, cena ulaznice od 300 dinara je sasvim pristupačna, a s obzirom da tribine Taša mogu da prime 2.000 posetilaca siguran sam da će se tražiti karta više – zaključio je prvi čovek Vaterpolo saveza.\nUbedljiv poraz juniora od Rusije\nJuniori startovali pobedom na Evropskom prvenstvu


SDA - SNSD\n- Stanje blokade prouzrokovala je koalicija SDA-SNSD-DF-SP-SBB neusvajanjem Odluke o privremenom finansiranju Općine. Organ uprave nema zakonsku mogućnost da angažuje i provodi već unaprijed ugovorene usluge zimskog održavanja lokalnih puteva na području Bosanskog Petrovca. Praktično, to znači da općinski načelnik nema finansijskog akta koji mu dozvoljava plaćanje usluga čišćenja snijega i zimskog održavanja puteva, iako je ugovor sa firmom “Didović” d.o.o. već odavno sklopljen, a sam izvršilac usluga spreman je za čišćenje, saopćeno je iz Hujićevog kabineta.\n- Kako su ovi iz SDA uspjeli za sebe pridobiti i SNSD, ko kome tu gradi kuću, ja ne znam, ali to je stranački spoj koji jedino ovdje funkcioniše i to zbog šumskog lobija koji stoji iza njih, kazao nam je Hujić.\n- Čistimo mi snijeg, to je kršenje propisa, ali ne mogu ja dozvoliti da građani budu zatrpani niti da nam isključe rasvjetu. Ja stvaram obaveze, sigurno po moralnim postulatima, a mislim da se moraju naći i legalna uporišta. Imali smo zasjedanje komisije, kolegija Vijeća i nadam se da će na narednoj sjednici to biti riješeno, da Bosanski Petrovac neće biti jedina općina u BiH koja niti ima budžet niti odluku o privremenom finansiranju, napominje Hujić.\nPlanirani budžet Općine Bosanski Petrovac je 4.200.000 KM, te se načelnik nada da će biti usvojen ove sedmice.\n- Oni su jednostavno željeli da izbace i onih 300.000 KM za koje se Vlada USK-a obavezala da će nam dati od dobiti Šuma USK-a. Ali, po meni je neshvatljivo da Vlada određuje šta će Bosanski Petrovac uraditi s tim novcem, poručio je Hujić.\nObjavio: Pon, 23/01/2017 - 18:39


Izmene u obeležavanju 12. marta\nOrganizacioni odbor Demokratske stranke za obeležavanje 12. marta doneo je odluku da zbog epidemiološke situacije u zemlji predviđene aktivnosti obeležavanja 17. godišnjice od ubistva dr Zorana Ðinđića ODLOŽI do daljnjeg.\nProtest „Provetrimo Niš, dišimo slobodno” (najava, 24.1.2020)\nOdbornik Demokratske stranke i predsednik Gradskog odbora demokrata u Nišu Miodrag Stanković pozvao je građane da se u petak, 24. januara u 18 sati okupe ispred Skupštine grada Niša i iskažu svoje nezadovoljstvo povodom zagađenog vazduha u Nišu, prouzrokovanog nesposobnošću gradske SNS vlasti da na adekvatan način reaguje.\nRazgovor s građanima i građankama u Smederevu (najava, 17.1.2020)\nGovore: Zoran Lutovac i Nebojša Zelenović\nZoran Lutovac u emisiji „Novi dan“ na TV N1 (najava, 12.1.2020)\nPredsednik Demokratske stranke dr Zoran Lutovac gostovaće u nedelju, 12. januara 2020. godine od 10 časova u emisiji „Novi dan“ na TV N1.\nZoran Lutovac sa demokratama Kruševca (najava, 27.12.2019)\nPredsednik Demokratske stranke dr Zoran Lutovac sastaće se u petak, 27. decembra 2019. godine sa članstvom DS u Kruševcu (GrO DS Kruševac, Čolak Antina 30) u 17 časova.\nLutovac, Ivanović i Zelenović danas u Pećincima (najava, 26.12.2019)\nZoran Lutovac u emisiji „Među nama“ na TV Nova S (najava, 11.12.2019)\nPredsednik Demokratske stranke dr Zoran Lutovac gostovaće u sredu, 11. decembra 2019. godine od 18.30 časova u emisiji „Među nama“ na TV Nova S.\nDejan Nikolić, potpredsednik Demokratske stranke, sutra će poslanicima Evropskog parlamenta u Briselu govoriti o nastojanjima udruženog opozicionog bloka da se svim metodama nenasilnog otpora u Srbiji stvore uslovi za slobodne i poštene izbore. Takođe će potvrditi da DS čvrsto ostaje pri stavu da Srbija mora ići ka Evropskoj uniji.\nRakić na protestu u Novom Sadu, Bagarić na protestu u Valjevu (najava, 6.12.2019)\nDemokrate danas na protestima u Novom Sadu i Valjevu:\nZoran Lutovac u emisiji „Dan uživo“ na TV N1 (najava, 4.12.2019)\nPredsednik Demokratske stranke dr Zoran Lutovac gostovaće u sredu, 4. decembra 2019. godine od 17 časova u emisiji „Dan uživo“ na TV N1.


Okrugli sto u povodu 7. aprila – Svjetskog dana zdravlja – RTV BPK\nOkrugli sto u povodu 7. aprila – Svjetskog dana zdravlja\n6. Aprila 2018.\tBosansko-podrinjski kanton\nU organizaciji Ministarstsva za socijalnu politiku , zdravstvo, raseljena lica i izbjeglice BPK Goražde održan je okrugli sto o temi Svjetski dan zdravlja. Ovom događaju uz predstavnike resornog ministarstva prisustvovali su direktori i uposlenici zdravstvenih ustanova sa područja BPK Goražde.\nIzmeđu ostalog, bila je ovo prilika i da se razgovara o uspostavi Hemodijaliznog centra u Kantonalnoj bolnici u Goraždu, a projekat je zvanično predstavilo nadležno ministarstvo BPK Goražde. Kako je rečeno tokom okruglog stola o projektu bi se uskoro trebala izjasniti Vlada BPK Goražde, a potom i Kantonalna Skupština.\nOvo godine Svjetski dan zdravlja obilježava se pod motom Univerzalna zdravstvena pokrivenost, to znači da svako i svugdje može pristupiti kvalitetnim zdravstvenim uslugama, bez suočavanja s financijskim poteškoćama, kako je i navedeno u ciljevima održivog razvoja.


Slovenački ministar upozorio: Stižu ograničenja za nevakcinisane - Politički.rs\nSlovenija je po vakcinaciji nisko na evropskoj lestvici, pa je ministar zdravlja Janez Poklukar danas ponovo pozvao sve građane da se vakcinišu pre jeseni.\nUpozorio je da će oni koji nisu vakcinisani od jeseni imati više ograničenja i da testiranje na korona virus od 23. avgusta više neće biti besplatno, rekao je on, prenela je agencija Hina.\nPa podacima Ministarstva zdravlja, prošle nedelje je vakcinisano manje od 24.000 ljudi, dok je u maju nedeljno vakcinisano triput više.\nUkupno je jednom dozom vakcinisano 43 odsto stanovnika (897.072), a kompletno je vakcinisano svega 37 odsto.\nIako je broj novoinficiranih poslednjih dana relativno mali, trend rasta je zabrinjavajući, pa bi se porast hospitalizacija mogao očekivati za dve do tri nedelje, upozorio je ministar.\nPo podacima Vlade od nedelje, u Sloveniji su za 24 sata uz smanjen opseg testiranja potvrđene 32 nove zaraze korona virusom, uz udeo pozitivnih rezultata testova od 4,3 odsto.\nBroj novih slučajeva rastao je prošle sedmice, i u nedelju bio je za 52 odsto veći nego sedam dana ranije.\nU Sloveniji je u nedelju bilo 839 aktivnih slučajeva zaraze, a u bolnicama 29 obolelih, od kojih osam na odelenjima intenzivne nege.\nJedna obolela osoba je umrla u nedelju, čime je tokom epidemije ukupan broj umrlih od korona virusa u Sloveniji porastao na 4.428.\nTags: KORONA MERE ZAŠTITE OGRANIČENJA SLOVENIJA VAKCINACIJA\nPrevious Politički lideri iz RS od sutra ne učestvuju u radu institucija BiH: Republika Srpska je iznad stranačkih interesa\nNext Načelnik Bratunca od Crne Gore zatražio poništenje rezolucije o Srebrenici


O poslovnoj kulturi, vrednostima i prilikama u Americi — sastanak sa Nenadom Simeunovićem – Startit\nO poslovnoj kulturi, vrednostima i prilikama u Americi — sastanak sa Nenadom Simeunovićem\nUvod u pravila ponašanja za uspešnu poslovnu saradnju sa američkim firmama i profesionalcima.\nU petak, 25. oktobra u 18:30 časova u beogradskom Startit Centru pravimo drugi događaj na kome će biti reči o tome šta je sve neophodno da bi se poslovalo na najbogatijem svetskom tržištu — američkom. Iako drugi u serijalu, ovo je prvi po redu događaj koji pravimo pod kapom projekta Tesla Nation.\nKao i prošlog puta, događaj je namenjen ljudima koji razvijaju tehnološki startap, uslužnu firmu, frilenseri su, ili bilo koja profesija koja želi da radi sa američkim partnerima ili da ima američke klijente.\nGost i sagovornik će biti Nenad Simeunović, serijski preduzetnik i investitor iz oblasti tehnološkog biznisa, koji za sobom ima 20 godina profesionalne karijere u Americi, i to upravo na mostu poslovne saradnje između Srbije i Amerike. Neke od stvari o kojima će se voditi razgovor sa Nebojšom su:\nposlovna kultura — kakva ponašanja su značajna američkim poslovnim ljudima, kako komuniciraju, kako komunicirati sa njima,\nvrednosti — koje vrednosti su na ceni u Americi, zašto, i kako se mi tu uklapamo (i koliko želimo),\nprilike — gde se nalaze prilike u saradnji sa američkim biznisima, kako da otkrijemo i uvidimo prave i ne gubimo vreme na one koje samo izgledaju tako,\n…i sve druge stvari koje budu interesantne učesnicima, o kojima ćemo razgovarati direktno sa Nebojšom.\nPrijave za događaj su obavezne, prisustvo je besplatno, uz jednu važnu napomenu — ceo događaj će se održavati na engleskom jeziku, trajaće od 18:30 do 20 časova, a srž događaja će biti u diskusiji i Q&A.


Ultimate Colin Kaepernick Highlights\nKapernik (32) je petu sezonu u San Francisko Fortinajnersima završio ne baš idealno, nakon što je u drugoj predvodio tim do Superboula (u kome je Baltimor trijumfovao sa 34:31). Najpre je definitivno izgubio bitku za mesto startera od mladog Blejna Gabera, a onda je, podstaknut policijskom brutalnošću koja je tada bila u žiži interosavanja američke javnosti, počeo da u znak protesta kleči dok traje intoniranje himne SAD pre početka mečeva.\nIako se u drugom delu sezone vratio u startnu postavu, iskoristio je mogućnost da na kraju šampionata raskine ugovor i - tada su počeli problemi. Zapravo, samo jedan: i pored toga što je u pitanju bio jedan od boljih kvoterbekova u NFL-u, posle izjave predsednika Sjedinjenih Američkih Država, Donalda Trampa, da "gazde ekipa treba da otpuste one koji ne poštuju himnu", nijedan jedini klub nije hteo da angažuje ovog talentovanog sportistu.\nU međuvremenu je optuživao ligu da orkestrirano sprovodi u delo nameru da mu niko ne pruži šansu, pa se nekako s njom nagodio da povuče te izjave, a sada mu je NFL pružio novu šansu: u subotu 16. novembra će mu u Atlanti upravo liga organizovati poseban trening, zatvoren za širu javnost, a otvoren za trenere i generalne menadžere klubova, kako bi ih ubedio da mu vredi pružiti novu priliku.\nIpak, kako ističu novinari "Jahua", ostaje prava misterija ko će mu uopšte doći na taj događaj, jer je u pitanju subota - dan kada mnogi treneri, skauti i sportski direktori NFL klubova odlaze da gledaju nove mlade talente, pošto se tada održavaju brojni mečevi u koledž-konkurenciji. Imajući u vidu važnost tog skautinga, nedeljama, a nekada i mesecima ranije se rezervišu karte i smeštaj, pa otuda i mogućnost da Kapernika, zapravo, možda ne bude gledalo onoliko "nadležnih" koliko bi on to voleo da je slučaj.


Antikorupcijski performans na Trgu nezavisnosti u Podgorici - Svet - Dnevni list Danas\nPočetna » Svet » Antikorupcijski performans na Trgu nezavisnosti u Podgorici\nAntikorupcijski performans na Trgu nezavisnosti u Podgorici\nAntikorupcijski performans “Sviraj kraj!” kao deo edukativno-informativne kampanje koju Regionalna antikorupcijska inicijativa realizuje uz finansijsku podršku Evropske Unije u okviru projekta “Prekinimo šutnju” :Unapređenje politika i kulture prijavljivanja korupcije od strane zviždača na zapadnom Balkanu i Moldaviji, održan je danas u Podgorici na Trgu nezavisnosti.\nU toku jednog dana prema rečima organizatora procenjuje se Crna Gora korupcijom uništi veliku količinu novca čime se društvu u celini nanosi nepopravljiva šteta.\nNa performansu su govorili Direktorica Agencije za sprječavanje korupcije Jelena Perović, predstavnica Delegacije EU u Crnoj Gori, Akvile Normantiene i Viša savetnica za borbu protiv korupcije u Sekretarijatu Regionalne antikorupcijske inicijative (RAI) Aneta Arnaudovska.\nPerović je kazala da ovaj upečatljivi performans sa jedne strane simbolično predočava obim korupcije i njenu razarajuću prirodu a sa druge strane ukazuje nam na građansku odgovornost da kao deo zajednice dignemo svoj glas protiv nezakonitih i neetičkih postupaka koji ugrožavaju javni interes.\n“Usvajanjem Zakona o sprečavanju korupcije 2016. godine Crna Gora se priključila nevelikom broju evropskih zemalja u kojima je zakonodavnim okvirom sistemski uređen tretman zviždača. Agencija za sprečavanje korupcije ohrabruje građane da budu deo promena koje će da doprinesu boljem i pravednijem društvu”, kazala je Perović.\nNormantiene je rekla da prijavljivanje koruptivnih praksi u svojstvu zviždača može spriječiti krivična dela različitih tipova i zaustaviti nezakonita činjenja i zloupotrebe protiv javnog interesa.\nOna je istakla da, ukoliko želimo da imamo adekvatnu legislativu, prvi korak je da osiguramo da je status zviždača prepoznat kao nešto što bi trebalo da bude utemeljeno u zakonu.\nNaglasila je da pravi posao počinje izvan pravnog domena.\n“S jedne strane, sprovođenje zakona je to što pokazuje u praksi da li je zakon donešen u svrhu zbog koje je donešen. S druge strane, društveni i politički sistem je taj koji utvrđuje da li će osoba koja će biti zviždač uradit to uopšte”, kazala je Normantiene.\nArnaudovska je istakla da današnjim performansom žele ukazati na štetu koju korupcija nanosi društvu kao i na značajnu ulogu svakog pojedinca u borbi protiv korupcije.\n“Korupcija svakog dana uništava veliku svotu novca koji bi mogao biti iskorišćen za dobrobit naših građana. Ovome je moguće svirati kraj odlukom da ne budemo dio korupcije”, naglasila je Arnaudovska.\nRegionalna antikorupcijska inicijativa (RAI) je međuvladina regionalna organizacija koja se bavi isključivo antikorupcijskim pitanjima i svojom predanošću i profesionalizmom djeluje u oblasti prevencije i borbe protiv korupcije, osiguravajući zajedničku platformu za dijalog, razmjenu znanja i najboljih anti-koruptivnih praksi u Jugoistočnoj Evropi.\nU okviru projekta, RAI Sekretarijat radi na jačanju zakonodavnog i institucionalnog okvira za zaštitu zviždača, u skladu s novom Direktivom EU-a o njihovoj zaštiti.\nCrna GoraKorupcijaPodgoricaTrg nezavisnostiPodgorica


- Kada se zatvori Trg republike, dodatno opterećenje pojaviće se u ulicama Starine Novaka, 27. marta i u Bulevaru despota Stefana. To znači da su to zone na koje je potrebno obratiti posebnu pažnju u smislu izmena i uspostavljanja privremenog režima - napominje Dušan Rafailović, gradski sekretar za saobraćaj.\nOd 1. aprila doći će do obustave saobraćaja od Palate “Albanija” do Narodnog pozorišta.\nOkretnica kod Palate "Albanija"\n- Obezbediće se jedan kontaktni vod kojim će se trolejbusi izvesti na uličnu mrežu do 7.00, a od 20.00 uveče će biti mreža uključena, takođe jedan vod, za povratak trolejbusa u garažu. Od 7.00 do 20.00 mreža će biti isključena, neće biti pod naponom, da bi radovi mogli da se izvode bezbedno - dodaje Rafailović.\nOd Slavije Ulicom kralja Milana do Palate “Albanija” saobraćaće vozila na liniji 31, kao i još dva autobusa. Ispred Palate “Albanija” biće postavljena privremena okretnica, a u planu je izmeštanje i taksi stanice.\nDakle, trolejbusi po ovoj varijanti neće ići do Palate "Albanija", već samo od perifernih terminusa do Slavije, a odatle će saobraćati autobusi ka Trgu republike.\n- To praktično znači da će ulice Trg republike, Carice Milice, Resavska i Čubrina biti zatvorene za saobraćaj, dok će ulicama Karađorđeva, Gavrila Principa, Prizrenska preko Terazija do Trga Nikole Pašića biti u privremenom režimu, kao i Slavija zbog okretanja trolejbusa - napominje Rafailović.\nU Beogradu se na 27 lokacija trenutno izvode radovi. Na 19 gradskih područja izvođači su komunalna preduzeća, a na osam privatna.\n- Plan uličnih radova i izmena biće ažuriran svaka tri meseca - ističu u Sekretarijatu za saobraćaj.\nOdluka o Polsjko- balsitičkom pitanju ne može biti povučena


Izvedena operativna akcija - Skener 16 / Hronika / Vijesti / GIN.ba\nVijesti Hronika Izvedena operativna akcija - Skener 16\nIzvedena operativna akcija - Skener 16\nHronika 17.06.2016 09:02 - Gin.ba, radiogradiska\nU Gradišci je izvedena operativna akcija "Skener 16", tokom koje je, nakon izvršene analize rizika, vršena pojačana kontrola i detaljan pregled robnih pošiljki na graničnom prelazu i carinskom terminalu.\nIz Uprave za indirektno oporezivanje /UIO/ BiH saopšteno je da je akcija izvedena u utorak i srijedu, 14. i 15. juna, pod nadzorom Biroa za međunarodnu sigurnost Vlade SAD uz podršku Programa za kontrole izvoza i sigurnost granica. U akciji su učestvovali pripadnici timova za sprečavanje krijumčarenja UIO, te carina Hrvatske i Srbije. U akciji je korišten skener doniran iz Kine, te mobilni rendgen uređaj i ostala oprema donirana od Programa za kontrole izvoza i sigurnost granica . Tokom izvođenja akcije bio je prisutan i inspektor Regulatorne agencije za zaštitu od radijacije i nuklearnu sigurnost.


Moskva: SAD tvrde da ISIL još nije poražen u Siriji da bi imali izgovor da u toj zemlji ostanu – dijalogin.tv\nMoskva: SAD tvrde da ISIL još nije poražen u Siriji da bi imali izgovor da u toj zemlji ostanu\nFoto: Američke trupe u Siriji/Twitter\nNATO širi svoje vojno prisustvo u Istočnoj Evropi, a takođe usavršava nosače nuklearnog oružja i mjesta čuvanja nuklearnog oružja SAD u Evropi, izjavio je general armije Valerij Gerasimov.\nNačelnik Generalštaba Oružanih snaga RF dodatno je ukazao da je vojna politika zapadne vojne alijanse usmjerena na širenje njenog vojnog prisustva na istoku Evrope i da u toj funkciji širi mogućnosti tamošnjih aerodroma i luka.\nGerasimov je naveo da je alijansa udvostručila intenzitet vazdušne špijunaže na istoku.\nDodao je da je Rusija morala da 2,8 puta poveća broj letova svojih lovaca da bi presretala avione alijanse.\nPrvi general Rusije ukazao je i da se znatno povećao broj ulazaka brodova NATO u Crno more, a da SAD u Evropi povećavaju potencijal svoje protivraketne odbrane.\n“Sve se to događa – istakao je Gerasimov – u neposrednoj blizini od granica Rusije i ima destruktivni i provocirajući karakter i ne doprinosi smanjivanju napetosti u Evropi”.\nDodao je da je Moskva zainteresovana za dogovor i zajedničko rješavanje problema, ali da NATO nije zainteresovan za saradnju.\nUz sve ovo, nastavlja se i rusko-američko sporenje povodom Sirije.\nNakon što je vojni vrh Rusije objavio da je ISIL poražen i da na lijevoj i na desnoj obali Eufrata, a Pentagon kontrirao da ISIL u dolini Eufrata nije pobijeđen, Ministarstvo odbrane RF je ocijenilo da je ta tvrdnja – izgovor Vašingtona za dalje nezakonito držanje svojih trupa na teritoriji Sirije.\nPortparol MO RF – general Igor Konašenkov – još je dodao da ISIL nije pobijeđen samo na teritoriji Iraka koja je “zona direktne odgovornosti Sjedinjenih Država”.\nUpozorio je da je to “brvno koje Amerikanci uporno ne primjećuju u svom oku”.\nKurz na sastanku ministara OSCE-a: Sigurnosne izazove u regiji rješavati konsenzusom


U nedjelju prva “Porodična šetnja” – mojKontakt portal – Radio Televizija Kontakt\nČlanovi Udruženja višečlanih porodica “Četiri plus” organizovaće prvu “Porodičnu šetnju” u nedjelju, 19. septembra sa početkom u 11.55 časova kako bi promovisali važnost porodice i ukazali da je ona temelj društva.\nPredsjednik ovog Udruženja Jovan Radovanović kazao je za “Glas Srpske” da će i porodice sa manje članova, kao i one višečlane taj dan ponosno paradirati gradskim ulicama, na potezu od Gradske uprave do Trga Krajine, ujedinjeni pod sloganom “Da nas bude više”.\n“Glavna misija ovog događaja je da se pokaže sva ljepota i snaga porodice, kao i da se podigne svijest građana o značaju djece i njihovog mjesta u zajednici”, kazao je Radovanović i dodao da su na manifestaciju svi dobrodošli.\n“Ideja je da svaka od 800 registrovanih porodica u našem Udruženju zasadi po jedno drvo, čime bi stvorili drvored od 8.000 stabala. Za ovaj projekat smo tražili finansijsku podršku grada od 10.000 KM, međutim odobren nam je iznos od 3.600 KM”, kazao je Radovanović.


A. J. 4. juna 2020. 15:44\nVirus je ušao u privatni gerontološki dom u Petrovaradinu, ali u Pokrajinskoj vladi napominju da ovaj slučaj posmatraju kao izolovani.\nU privatnom staračkom domu „Mašsgreen hous“ u Petrovaradinu epidemiolozi su pre 24 sata zabeležili prvi slučaj i odmah su obavljena brza testiranja 49 ljudi, korisnika i zaposlenih.\n„Nakon analize 49 testiranih, 28 je bilo pozitivno, od toga 26 korisnika i šestoro zaposlenih. Ovo posmatramo kao izolovan slučaj i mislim da neće imati uticaja na okolinu i Vojvodinu, generalno“, izjavio je predsednik Pokrajinske vlade Igor Mirović na vanrednoj konferenciji za novinare ispred zgrade Vlade.\nUkupno šestoro zaraženih iz ovog privatnog staračkog doma smešteno je na Infektivnoj klinici Kliničkog centra Vojvodine, a prvi zaraženi se nalazi na respiratoru.\n„Vojvodina je imala veoma dobre rezultate u borbi protiv korona virusa, ovo je izolovan slučaj i za 10-12 sati smo uspeli da testiramo sve zaposlene i izolujemo sve korisnike i zaposlene“, naveo je Mirović.\nOn je rekao da je privatni dom „veoma dobro vođen, te da nikada nije bilo pritužbi ni korisnika, ni zaposlenih na njegov rad“.


SEEbiz.eu / HR / Kineski Blue Sky u Ćupriji gradi četiri fabrike za preradu plastike\nBlue Sky Ćuprija Ninoslav Erić\nKineski Blue Sky u Ćupriji gradi četiri fabrike za preradu plastike\nDatum objave: 04.01.2018. - 20:22:36\nĆUPRIJA - U Ćupriji je danas potpisan memorandum o razumevanju sa kineskom kompanijom Blue Sky, što je prvi korak u realizaciji izgradnje kineskog industrijskog parka sa četiri fabrike za preradu plastike u ovoj opštini, u kojoj će posao naći 500 radnika.\nMemorandum je ispred Ćuprije potpisao predsednik Opštine Ninoslav Erić, a ispred Blue Sky Guanguo Zhou i Zaiqeng Zhao.\nU memornadumu stoji da će Blue Sky Europe International Industry and Trade Technology u Ćupriji otvoriti industrijski park za preradu plastičnog otpada i zaposliti lokalno stanovništvo. Ukupna, procenjena vrednost prve faze investicije iznosi 12 miliona evra.\n"Blue Sky" već u prvoj fazi namerava da zaposli 500 radnika sa područja Ćuprije i drugih opština Pomoravskog upravnog okruga.\nErić je, posle potpisivanja memoranduma, izjavio novinarima, da će memorandum dovesti "ne samo do zapošljavanja radnika u "Blu skaju" i njene četiri fabrike, nego i do toga da u industrijski park dođu da ulažu i svi oni koji nešto prave od plastike".\nBlue Sky će proizvoditi plastiku u granulama, tako da će od 2019.godine industrijski park biti jedna velika zaokružena proizvodna celina, u kojoj će proizvođači dobara od plastike, na jednom mestu imati sve od sirovine i poluproizvoda do idealnih logističkih uslova, objasnio je Erić.\nBlue Sky je firma koju su u Srbiji osnovali investitori iz grada Linji, središta za proizvodnju i preradu plastike i plastičnih masa u NR Kini.


međunarodna saradnja : Južne vesti\nPirotska Mlekarska škola sarađivaće sa kolegama u Finskoj\n11:02, 24. 2. 2020.\nDemonstraciju izrade jednog od brendova grada - pirotskog kačkavalja, video je ambasador Finske u Srbiji Kimo Lahdevirta koji je ponudio pomoć u saradnji Mlekarske škole sa sličnim školama u njegovoj zemlji. Ambasador je obišao školske prostorije, učionice, laboratorije, radionice, a upoznao se i sa uslovima i načinom života u učeničkom domu pri Mlekarskoj školi.\nLeskovčanin u bordu Međunarodne unije mladih demokrata\n16:15, 22. 1. 2016.\nMladi diplomata Miljan Pavlović član je borda Međunarodne unije mladih demokrata od 2014. godine, a ponovo je reizabran na kongresu koji je održan od 14. do 18. januara u Bejrutu.\nIzgradnja auto-puta od Niša prema Albaniji krajem 2016.\n16:00, 27. 8. 2015.\nPut koji bi spojio Srbiju i Albaniju mogao bi da počne da se gradi već krajem naredne godine i to od Niša, najavio premijer Srbije Aleksandar Vučić.\nNiški i hrvatski privrednici ugovarali saradnju\n16:22, 26. 11. 2014.\nRegionalna privredna komora Niš ugostila je 15 kompanija iz Hrvatske koje su pokazale zainteresovanost da razviju svoje poslovanje i na teritoriju južne Srbije, a za to su im neophodni partneri iz Niša.\nBlace partner Univerzitetu "Hantsvil"\n09:35, 16. 10. 2013.\nOpština Blace je, pored Beograda i Temerina, partner američkom Univerzitetu "Hantsvil" na istraživačkom projektu "Nasleđe srpske omladine", a u okviru koga je planiran dolazak desetak studenata sa ovog Univerziteta naredne godine.\n30 čelnika srpskih gradova u Vranju\n13:16, 10. 10. 2013.\nSrpska delegacija koja je boravila u Bariju, na čelu sa predsednikom jagodinske Skupštine Draganom Markovićem potpisaće će u Vranju Protokol o saradnji koji će doprineti unapređenju međusobne saradnje.\n11:46, 27. 7. 2013.\nOtvoren Centar za saradnju Srbije i Bugarske\n16:02, 19. 12. 2012.\nNa graničnom prelazu između Gradine i Kalotine u Bugarskoj otvoren je srpsko-bugarski Kontakt centar za saradnju policije i carine.


Sud kaznio “Politiku” jer nije vratila ime Ribnikara na naslovnu stranu\nPrvi osnovni sud u Beogradu odredio je izvršenje novčane kazne u iznosu od 300 hiljada dinara protiv preduzeća “Politika Novine i Magazini” (PNM) usled neizvršenja presude kojom joj je izdavaču naloženo da vrati staro zaglavlje lista “Politika”, saopštio je zvanični punomoćnik i zastupnik Darka Ribnikara u postupku protiv PNM.\nU saopštenju se dodaje da će sud “ovakve i veće” novčane kazne određivati sve dok PNM ne izvrši u potpunosti obaveze odredjene presudom Apelacionog suda od 4. septembra 2019. godine.\nTom presudom je “Politici” naloženo da štampa naslovnu stranu uz zaglavlje lista sa imenima porodice Ribnikar, osnivača “Politike”.\nPunomoćnik porodice Ribnikar je u saopštenju pozvao direktorku PNM Miru Glišić i v.d. glavnog i odgovornog urednika Žarka Rakića da “prestanu da posledice neshvatanja individualne odgovornosti, koje je na ivici iracionalnog i profesionalnog beščašća, i dalje prevaljuju na list ‘Politika’ i sve njegove zaposlene”.\n“Podsećamo da postoje i druge pravne mogućnosti da ih se na to prinudi, ukoliko već oni sami nisu ni voljni ni spremni da sprovedu ono što Sud nalaže”, navodi se u saopštenju.


AKCIJA POVODOM 10. DECEMBRA – DRVO LJUDSKIH PRAVA – Odbor za ljudska prava Vranje\nAKCIJA POVODOM 10. DECEMBRA – DRVO LJUDSKIH PRAVA\n/ Vranje, 10. decembar 2015. / Odbor za ljudska prava Vranje – SOS telefon Vranje I članice AT mreže Srbije uličnom akcijom “ Drvo ljudskaih prava “ obeležile su u Vranju 10. Decembar, Međunarodni dan ljudskih prava.\n/ Vranje, 10. decembar 2015. / Odbor za ljudska prava Vranje – SOS telefon Vranje I članice AT mreže Srbije uličnom akcijom “ Drvo ljudskih prava “ obeležili su u Vranju 10. Decembar, Međunarodni dan ljudskih prava.\nGrađanke i građani ispisivali su poruke o zaštiti ljudskih prava i simbolično ukrašavali drvo ljudskih prava.\nU akciji su učestvovale čalanice AT mreže – Odbor za ljudska prava Vranje – SOS telefon Vranje, SOS za žene I decu žrtve nasilja Vlasotince, Centar za devojke Niš, Nezavisni ženski centar Dimitrovgrad, NVO iz Vranja I članice lokalne mreže za suzbijanje trgovine ljudima Vranje.\nPoseta Trag fondacije kancelariji Odbora i SOS telefona Vranje\nSaopštenje povodom Međunarodnog dana ukidanja ropstva


Partizan nastavlja u Čelendž kupu - Kragujevac online - Sve o gradu na jednom mestu\nTrenutno se nalazite na strani: Vesti Sport Odbojka Partizan nastavlja u Čelendž kupu\nPartizan nastavlja u Čelendž kupu\nčetvrtak, 31 oktobar 2013 21:00\tToma\nOdbojkašice Partizana Vizure nisu uspele da se plasiraju u osminu finala Kupa CEV, pošto je od njih bio bolji azerbejdžanski Azerail Baku.\nAzerail je u revanš utakmici šesnaestine finala Kupa CEV pobedio ’crno-bele’ sa 3:1, po setovima 25:9, 21:25, 25:17 i 25:19, posle 96 minuta igre.\nU prvoj utakmici, odigranoj u Beogradu, Partizan Vizura je pobedio Azerail Baku sa 3:2 (25:20, 25:15, 18:25, 22:25, 16:14).\nPo propozicijama CEV, za pobede od 3:0 i 3:1 dobijaju se tri boda, a ukoliko se meč završi rezultatom 3:2 pobednik dobija dva boda, a poraženi jedan bod. Ukoliko ekipe osvoje isti broj bodova, o konačnom pobedniku odlučuje ’zlatni set’.\nPartizan Vizura će takmičenje nastaviti u šesnaestini finala Kupa Izazivača, a protivnik će im biti pobednik dvomeča između belgijskog Šarlroaa i Bešiktaša, koji se sastaju 19. novembra u Belgiji i 28. novembra u Turskoj. Prva utakmica će se odigrati u Beogradu između 10. i 12. decembra, a revanš izmedu 17. i 19. decembra u Belgiji ili Turskoj.


Petković razgovarao sa ambasadorom Francuske\nPetković je informisao francuskog ambasadora o poslednjim događanjima na Kosovu i Metohiji, u svetlu odluke privremenih institucija samouprave u Prištini da se u srpskim sredinama na KiM onemogući održavanje referenduma o promeni Ustava Republike Srbije. Direktor Petković je naglasio da se radi o nastavku kampanje nasilja i represije nad srpskim narodom, koja traje već mesecima, ali i o otvorenom nastojanju da se potpuno ponište i ukinu najelementarnija politička i građanska prava Srba na Kosovu i Metohiji.\nDirektor Kancelarije za Kosovo i Metohiju izrazio je očekivanja da će međunarodna zajednica biti čvršća i da će blagovremeno izvrši snažniji pritisak na Prištinu, kako se sve ne bi svelo samo na reakciju saopštenja i retoričkih poruka, što očigledno za prištinske političke strukture nije bilo obavezujuće. Petković je podsetio da je srpskom narodu, uz podršku OEBS-a, u prošlosti bilo omogućeno da glasa na izborima koje raspisuje Republika Srbija i da se odluke Prištine po pitanju održavanja referenduma mogu smatrati najflagrantnijim aktom političkog i pravnog nasilja.\nSve ovo vodi ka ugrožavanju mira i nastavku opasne destabilizacije regiona, ali i poništavanju svih do sada uloženih napora da se dođe do uspostavljanja poverenja i normalizacije odnosa u našoj južnoj pokrajini, izrazio je svoju bojazan direktor Petar Petković.\nI pored svega ovoga, Beograd i dalje smatra da se sva otvorena pitanja mogu rešavati jedino mirnim putem i na tome će nastaviti da insistira, iako je neispunjavanje preuzetih obaveza iz briselkih dogovora od strane Prištine, još jedna velika prepreka i izazov u procesu normalizacije odnosa, naglasio je Petković.\nNa kraju, direktor Kancelarije za Kosovo i Metohiju dr Petar Petković je izrazio uverenje da će posvećenost Francuske i Srbije regionalnoj stabilnosti i uspešan razvoj saradnje dve države, na osnovama tradicionalnog prijateljstva, biti nastavljen i u budućnosti.\nKosovo i Metohija Petar Petković Kosovo i Metohija vesti Pjer Košar


Piksi novi selektor reprezentacije Srbije - Politički.rs\nFoto: Printscreen/ SK\n„Dogovor je postignut. Stojković je novi selektor reprezentacije Srbije. Ostalo je da se precizira jos nekoliko tehničkih stvari. Više o svemu pričaćemo na konferenciji za medije i promociji sledeće nedelje”, rekao je Pantelić.\nSuper liga ostaje sa 16 klubova, neograničen broj stranaca u protokolu\nDRAGAN STOJKOVIĆ PIKSKIFUDBALREPREZENTACIJASELEKTOR\nPoslednji put ažurirano 20/02/2021\nTrenutno smo najgori po broju zaraženih koronom u regionu


RTCG - Radio Televizija Crne Gore - Nacionalni javni servis :: Svijet :: Nastavljene borbe, uprkos posredovanju SAD\nSIRIJA 02. 11. 2019. 18:34 >> 18:39 0\nNastavljene borbe, uprkos posredovanju SAD\nIntenzivne borbe između Sirijskih demokratskh snaga (SDF) i militanata koje podržava Turska nastavljene su u gradu Tal Tamr u sjeveroističnoj Siriji, uprkos nastojanjima SAD da se izdejstvuje prekid vatre, saopštili su lokalni zvaničnici.\nZiber je kazao da su se borbe kasnije fokusirale na sela Kasmija i Mahmudija, dok su borci SDF-a pokušavali da spreče napredovanje boraca koje podržava Turska.\nIzvještaji o borbama stižu u trenutku kada zvaničnici SAD govore da nastavljaju da pritiskaju obje strane da obustave borbe i da se drže prekida vatre koji su SAD i Turska dogovorile prošlog meseca.\nDržavni sekretar SAD Majk Pompeo u petak je rekao da je u telefonskom razgovoru dan ranije sa svojim turskim kolegom, Melvutom Čavašogluom, ponovio poziciju SAD, naglašavajući potrebu da se obje strane pridržavaju sporazuma koji su postigli turski predsjednik Tajip Rečep Erdoan i potpredsednik SAD Majk Pens 17. oktobra.\nEksplozije kod aerodroma u Damasku


Innovations in Healthcare: Serbia and the world – Besplatan ZOOM webinar o inovacijama u zdravstvu 5. maja – Naučno-tehnološki park Beograd\nInnovations in Healthcare: Serbia and the world – Besplatan ZOOM webinar o inovacijama u zdravstvu 5. maja\nU okviru Iamgine IF! akceleratorskog programa namenjenog startapima i timovima koji razvijaju inovacije u zdravstvu, Innovation Forum Cambridge , Naučno-tehnološki park Beograd i Health Tech Lab, organizuju besplatan ZOOM webinar „Innovations in Healthcare: Serbia and the world”, u utorak 5. maja sa početkom u 16h.\nKoliki je značaj i uloga tehnoloških inovacija u svim oblastima medicine i zaštite zdravlja, kao i spremnost da se odgovori potrebama struke i pacijenata, postalo je daleko jasnije i široj javnosti usled krize izazvane Coronavirus-om.\nZdravstveni stručnjaci i inovatori u Srbiji imaju stručni i kadrovski potencijal da uhvate talas tehnoloških promena i razviju health-tech rešenja, konkuretna na globalnom nivou. Za postizanje punog potencijala potrebna je saradnja svih aktera u ekosistemu.\nPridružite se diskusiji sa stručnjacima iz dve vodeće svetske farmaceutske kompanije, dr Aleksandra Vidaković Lazić ispred Roche i Aleksandar Tripković ispred AstraZeneca, i dva stručnjaka iz epicentra inovacija mašinskog učenja i njihove primene, dr Ričard Saldanha i dr Drago Inđić ipred konsultantske kompanije Oxquant iz Oksforda u Velikoj Britaniji.\nBroj mesta je ograničen, a prijave su dostupne na linku: https://bit.ly/3eXofdU.\n*Ovaj događaj podržan je i kroz projekat “Tehnopark Srbija 2 – podsticanje izvoza kroz razvoj tehnoloških parkova” od strane Vlade Švajcarske Konfederacije, u cilju podsticanja tehnološkog preduzetništva.


Razgovarano o mogućnostima nastavka podrške infrastrukturnim projektima iz oblasti vodosnabdijevanja za koju je iskazana velika zainteresovanost lokalnih zajednica\nVIJEĆE MINISTARA Podrška projektima vodosnabdijevanja u Bosni i Hercegovini\nTegeltija: Unapređenje životnog standarda svih građana\nPredsjedavajući Vijeća ministara Bosne i Hercegovine Zoran Tegeltija učestvovao je danas putem videolinka na sastanku sa direktorom Svjetske banke u BiH Emanuelom Salinasom, šefom Delegacije Evropske unije i specijalnim predstavnikom EU u BiH Johanom Satlerom (Johann Sattler), rezidentnom predstavnicom Razvojnog programa Ujedinjenih naroda (UNDP) u BiH Stelijanom Nederom te ambasadoricama Švicarske Andreom Rauber Sakser i Švedske Johanom Stromkvist.\nRazgovarano je o mogućnostima nastavka podrške infrastrukturnim projektima iz oblasti vodosnabdijevanja za koju je iskazana velika zainteresovanost lokalnih zajednica u BiH.\nSatler: Nastavak podrške\nPredsjedavajući Tegeltija je tokom sastanka iskazao spremnost Vijeća ministara za saradnju i podršku aktivnostima, koje, kako je istakao, pridonose unapređenju životnog standarda svih građana, te upoznao sagovornike sa potrebom što hitnije realizacije mjera neophodnih za saniranje posljedica izazvanih pandemijom Kovida-19.\nSagovornici su zajednički ukazali na značaj ulaganja u vodoprivredne infrastrukturne projekte, kako bi se građanima, posebno u situacijama poput pandemije koronavirusa, osigurali nesmetano i kontinuirano vodosnabdijevanje i sanitacija.\nNa sastanku su učestvovali i ministri spoljnih poslova Bisera Turković i spoljne trgovine i ekonomskih odnosa Staša Košarac, te zamjenik ministra finansija i trezora u Savjetu ministara Hazim Rančić, saopćeno je iz Vijeća ministara BiH.\nZoran Tegeltija Vijeće ministara BiH Evropska unija


Vesti online / Vesti / Ex YU / BL: Policija naredila građanima da napuste portu crkve\nOna je navela da 283 dana traži istinu i pravdu za svoga sina, a da o njegovom ocu Davoru još ništa ne zna.\nVrlo brzo stigla je policija koja je navela da skup nije odobren i da se svi moraju razići, prenosi Klix.ba.\nNavodi se da je petnaestak policajaca stiglo u dvorištu crkve u centru Banjaluke, gde su terali okupljene građane da se raziđu, a u pripravnosti je bila i specijalna policija.\nNeposredno pre nego što je policija pocela da udaljava okupljene građane, saopštili su im da skup nije najavljen u policiji.\nSlučaj "David Dragičević": Svilen gajtan za tužioca\nMinistarstvo unutrašnjih poslova Republike Srpske neće da pregovara o uslovima predaje Davora Dragičevića, oca nesrećno stradalog mladića Davida Dragičevića, što je Okružnom tužilaštvu i MUP nudio njegov advokat, preneo je ranije danas RTRS.\nNavodi se da je Dragičević kao jedini uslov postavio to da mu ne bude određen pritvor.\nRTRS takođe saznaje da je Policijska uprava Banjaluka Okružnom javnom tužilaštvu podnela izvještaj o počinjenim krivičnim delima protiv Davora Dragičevića i još tri lica.\nKako je saopšteno, Dragičević je osumnjičen da je 27. i 30. decembra tokom javnog govora na dve lokacije u Banjaluci, uputio ozbiljne pretnje i izazvao osećaj straha i ugroženosti kod dvojice građana.


Srbija prati evropski trend rasta lizing industrije\n14/08/2017 | 10:26\nAsocijacija lizing kompanija Srbije (ALCS) objavila je izveštaj o tržištu finansijskog lizinga u Srbiji nakon drugog kvartala 2017. godine, koji pokazuje da je ukupna vrednost novozaključenih ugovora porasla za 38 miliona evra (27.1%) u odnosu na isti period prethodne godine i sada iznosi 177 miliona evra.\n„I u prvoj polovini ove godine najveće interesovanje privrede vladalo je za investiranje u putnička, komercijalna, teretna i ostala vozila. Ovi sektori ukupno su zabeležili vrednost od 143 miliona evra. Vrednost novozaključenih ugovora u sektoru mašina i opreme iznosi 30 miliona, a u sektoru nekretnina 5 miliona evra”, navodi Teodora Milenković, generalni sekretar Asocijacije lizing kompanija Srbije.\nIz ALCS-a ističu da se za lizing najviše interesuju mala i srednja preduzeća iz oblasti saobraćaja i informisanja, prerađivačke industrije, kao i trgovine na veliko i malo: „Na osnovu toga koliko vlasnici biznisa šire svoje poslovanje, jasno se vidi kolike su potrebe tržišta i koliko se razvija srpska privreda. Na primer, samo delatnost saobraćaja i informisanja tokom prve polovine 2017. godile uložila je, putem finansijskog lizinga, u svoje poslovanje 55 miliona evra”, napominje Milenković.\nIzveštaj i projekcije ALSC-a o lizing industriji Srbije, poklapaju se i sa analizama Leaseurope-a, krovnog udruženja lizing kompanija u Evropi: „Leaseuorope je objavio rezultate koji pokazuju da je tržište lizinga tokom 2016. godine poraslo za 11,2 procenata. U istom periodu, u Srbiji, ono je poraslo 13,5%, što potvrđuje da je privreda Srbije u razvoju”, zaključuje Milenković.\nOglašena prodaja beogradskih restorana Venecija i Gardoš\nAerodrom “Nikola Tesla”: U prvoj polovini 2017. godine imao bruto dobit od 1,64 milijarde dinara


Nulandova na vatrenoj liniji pritiska na Rusiju - 11.07.2016, Sputnik Srbija\nNulandova na vatrenoj liniji pritiska na Rusiju\nSrbija od posete Viktorije Nuland treba da očekuje nove pritiske i novo izjašnjavanje o tome koliki je stepen njene lojalnosti prema američkoj spoljnoj politici... 11.07.2016, Sputnik Srbija\nEvo i rezultata njene posete: rs.sputniknews.com/drustvo/20160711/1107177049/gvatanamo-zatvorenici-prebacaj.html\nxaxax Ubice ga spoljna politika\n© Tanjug / SLOBODAN MILJEVICPremijer Srbije Aleksandar Vučić i pomoćnica američkog državnog sekretara za Evropu i Evroaziju Viktorija Nuland\nSrbija od posete Viktorije Nuland treba da očekuje nove pritiske i novo izjašnjavanje o tome koliki je stepen njene lojalnosti prema američkoj spoljnoj politici, tvrdi za Sputnjik Dušan Proroković iz Centra za strateške alternative i pojašnjava da će tema biti Kosmet, BiH i otklon prema Rusiji.\nPomoćnica državnog sekretara SAD Viktorija Nuland nije delila kolačiće u Prištini kao onomad na Evromajdanu, a sva je prilika da ih neće deliti ni danas u Beogradu.\nNulandova u Beogradu o bilateralnim i regionalnim pitanjima\nDržava iz koje dolazi je Prištini darivala i dariva joj neuporedivo više od slatkiša, a Beogradu govori o „kontinuiranoj podršci evropskim integracijama“, koja je kontinuirana evo već 16 godina i isto toliko godina na (gotovo) istom mestu.\nU američkoj spoljnopolitičkoj doktrini, kaže za Sputnjik Dušan Proroković, Balkan je označen kao vatrena linija, odnosno kao prostor preko kojeg treba vršiti dalji pritisak na Rusiju.\nTo, dodaje on, i te kako ima veze i sa novim planovima NATO-a koji su definisani tokom vikenda u Varšavi, ali i sa ukrajinskom krizom koja traje sve ove godine. Otuda i dolazak Viktorije Nuland, konstatuje Proroković, podsećajući da je ovo treća godina zaredom da ona posećuje prostor Zapadnog Balkana.\nBrže ispunjavanje starih uslova\n„Dakle, Srbija treba da očekuje nove pritiske i novo izjašnjavanje o tome koliki je stepen naše lojalnosti prema američkoj spoljnoj politici“, tvrdi Proroković i precizira da prostora za nova uslovljavanja nema pošto je lista zahteva isporučena Srbiji mnogo ranije.\n„Pre bih rekao da će se tražiti neka nova sredstva kako do tih ciljeva doći. Tražiće se da Srbija napravi što je moguće veći otklon ka Rusiji, da se malo brže ide u priznavanje takozvane republike Kosovo, da se Srbija mnogo manje meša u unutrašnje prilike u Bosni i Hercegovini“, jasan je Proroković.\nSve su to zahtevi, dodaje, koji se tiču određenih stvari kako bi se održala postojeća bezbednosna arhitektura regiona koju Sjedinjene Američke Države prave od početka devedesetih godina. Naime, prema mišljenju Sputnjikovog sagovornika, menjaju se okolnosti u svetu, pa tako i Viktorija Nuland dolazi u Srbiju sa novim predlozima kako da se ti ciljevi ispune.\nProroković konstatuje da je fraza o „kontinuiranoj podršci Srbiji i njenim evropskim integracijama“ jedno od sredstava koje Zapad voli da upotrebljava kako bi Srbiju privoleo da ispuni određene zahteve.\nKontinuirani su samo zahtevi\nNulandova: Malo novca za borbu protiv „ruske propagande“\nStalno se, kaže, spominje priča o evropskim integracijama od koje u suštini nema ništa i ima vrlo malo, a zauzvrt se traži ili pokušava da se Srbija odobrovolji da napravi ključne pomake na Kosovu i Metohiji i u Bosni i Hercegovini ili u pogledu promene svoje spoljne politike.\n„Dakle, mi ćemo se još narednih godina naslušati te priče o perspektivi evropskih integracija, zauzvrat će se od nas tražiti da popuštamo na nekim drugim mestima“, konkretizuje sagovornik Sputnjika.\nMože se, saglasan je Proroković, reći da nije reč o kontinuiranoj podršci evropskim integracijama Srbije od strane Amerike već o kontinuiranim pritiscima na Srbiju da neke zahteve ispunjava.\n„Sjedinjene Američke države se prema Srbiji ponašaju kao i prema svim ostalim malim i slabim državama koje imaju mali vojni i ekonomski kapacitet. Oni ljudi vode svoju politiku, dešava im se da male države ne ispune sve što se od njih traži, ali oni su veoma uporni u svojim zahtevima, tako da ono što Viktoriji Nuland nije prošlo prošle godine pokušaće da ostvari ove, ako to ne ostvari ove, ima i sledeća godina. Tako da će oni nastaviti sa tim kontinuitetom pritisaka na Srbiju“, zaključuje Proroković.\n11 Jul 2016, 20:392\n11 Jul 2016, 19:001


Partizan dobija dokumentarac o najuspješnijoj sezoni – ASinfo Portal\n“O sezoni 2009/10 je u proteklih 10 godina ispričano mnogo, ali sa ove vremenske distance, biće zanimljivo vidjeti kompletnu sliku. Koliko je jaka ljubav prema klubu, koliko snaga volje može doneti i koliko ova priča može da inspiriše nove generacije, saznaćete uskoro na kanalima Arene Sport u filmu koji stvara Videostroj produkcija”, navedeno je na sajtu “crno-bijelih”.\nTe sezone Partizan je došao do triple krune i poslije 12 godina ponovo stigao do fajnal fora Evrolige u Parizu, predvođen trenerom Duškom Vujoševićem.\n“Posle gomile sportskih događaja koje smo ispratili, nekako se prirodno nametnula ideja da se ovim dokumentarcem oda počast jednoj od najuspešnijih sezona, najtrofejnijeg košarkaškog kluba u našoj zemlji. Želja nam je bila da ukažemo na sezonu 2010 i sve ono što se dogadalo a što ce ostati kao deo sportske istorije kako Partizana, tako i srpskog sporta generalno”, istakao je Miloš Ratković, izvršni producent Videostroja.\nKako se ističe, brojni sagovornici, bivši i aktuelni članovi KK Partizan, prisjetili su se događaja koji su stali u samo jednu sezonu, a po broju i značaju, izgledaju kao čitava jedna epoha.\n“Oživite sjećanja na turneju po Americi, pobjede protiv Barselone, Makabija, Cibone, poraze u Parizu, čuveno ‘I kada ne budeš prvi ti’ poslije Panatinaikosa, ‘3 na 3’ u Vršcu i trojku Miše Tumbasa za kraj nezaboravne sezone. Srećom, samo jedne od mnogih sezona za ponos u bogatoj istoriji KK Partizan”, zaključuje se u saopštenju Partizana.\nFudbaler “Arsenala” obećao sadnju 3.000 stabala za svaku pobjedu


Vučić: Objavićemo ugovore sa Fijatom i Etihadom\nPremijer Srbije Aleksandar Vučić kaže za Danas da će Vlada prvo objaviti ugovor sa Fijatom, a zatim i sa Etihadom.\nDanas navodi da Vučić nije precizirao objašnjenje za ovaj redosled koraka, odnosno zbog čega se najpre objavljuje ugovor za čije sprovođenje i stavljanje oznake tajnosti aktuelna vlast nema nikakvu odgovornost, odnosno onaj za koji se procenjuje da je bio veliki doprinos porazu Srpske napredne stranke, odnosno pobedi koalicije oko Demokratske stranke na izborima 2008. godine.\nUprkos brojnim obećanjima predstavnika SNS-a da će ugovor između države Srbije i Etihada biti dostupan javnosti najkasnije do februara, a potom i do polovine marta - to se još nije dogodilo. Danas podseća da je jedna od Vučićevih najava, izrečena 4. februara, glasila: “Mi ćemo naš ugovor sa Etihadom pokazati pre kraja predizborne kampanje, 16. marta.“\nDa će ugovor države Srbije i Etihada biti objavljen uskoro rečeno je listu Danas i u kabinetu aktuelne potpredsednice Vlade i ministarke za građevinarstvo, saobraćaj i infrastrukturu Zorane Mihajlović.\n“Sve što vam u ovom trenutku možemo reći jeste da će ugovor sa Etihadom biti uskoro objavljen“, kažu u kabinetu Zorane Mihajlović za naš list.\nMihajlovićeva se, takođe, u prethodnom periodu nije ustručavala da najavljuje objavljivanje tajnog ugovora.\n“U toku ove nedelje biće objavljen ugovor o osnivanju avio-kompanije Er Srbija između Vlade Srbije i Etihada. Da li će to biti danas ili sutra, ne bih pravila razliku“, rekla je 25. februara 2014. tadašnja ministarka energetike.\nDanas podseća i da je u obećanjima da će ugovor biti objavljen posebno prednjačio aktuelni gradonačelnik Beograda i bivši predsednik Privremenog organa Siniša Mali. Prvi čovek Beograda je tako 29. januara izjavio da će ugovor biti dostupan javnosti 20. februara. Jedno od poslednjih u nizu obećanja Siniše Malog bilo je u intervjuu listu Danas, 10. marta, tokom izborne kampanje.\n“Naravno da će ugovor o osnivanju Er Srbije postati javan. Razgovarali smo sa predstavnicima Etihada, i oni su saglasni da ugovor bude javan. U narednih nekoliko sedmica sve će biti obelodanjeno“, rekao je tada Mali.\nNemanja Nenadić, programski direktor Transparentnosti Srbija, kaže za Danas da je pravo pitanje zbog čega ti podaci nisu od samog početka bili javni i po kom pravnom osnovu je bila dogovorena potpuna tajnost sa stranim partnerom.\n“Apsurdno je da, s jedne strane, kao država imamo ili poboljšavamo stroga pravila o raspolaganju javnom imovinom kroz otvorene tenderske procedure i konkurenciju u javnim nabavkama, privatizaciji, koncesijama a da se ništa od tih pravila ne primenjuje kada se zaključuju najveći i najvažniji poslovi te vrste, već se ugovaranje vrši neposredno sa jednom firmom i to uz pristanak strane koja zastupa Srbiju na klauzulu o poverljivosti celog aranžmana“, smatra on.\n“Ugovor može da bude najbolji na svetu, ali niti ima garancije da je tako, niti građani o tome mogu da donesu argumentovani sud. Problem se često javlja u kontekstu primene međudržavnih sporazuma - oni se, kao opšti okvir, ratifikuju u Narodnoj skupštini i imaju veću snagu od domaćih zakona, ali konkretni ugovori koji se na osnovu tih sporazuma zaključuju ne podležu ni skupštinskoj kontroli. Tajnost ugovora u Srbiji nije novina, ali je paradigma za nastavak prakse koja se već pokazala kao problematična u slučajevima tzv. ’24 privatizacije’. Umesto da se Vlada uči na greškama svojih prethodnika, kao da se ponovo čeka da neko iz Brisela signalizira da je takva praksa nedopustiva, pa da se počne sa rešavanjem“, zaključuje Nenadić.\nSavet za borbu protiv korupcije je u novembru 2011. od Ministarstva ekonomije dobio potpuno zatamnjeni ugovor Vlade Srbije sa Fijatom, sa obrazloženjem da su poslovna tajna.\nTadašnja predsednica Saveta Verica Barać je takav postupak ocenila vrhuncem bahatosti i cinizma, objašnjavajući da im je dostavljeno više od 20 kilograma papira gde su zatamnjeni svi podaci.\n“Nedopustivo je da poslovna tajna bude ono što plaćaju svi građani Srbije, jer je ugovorom sa italijanskom fabrikom automobila država Srbija preuzela obaveze koje se isplaćuju iz budžeta“, rekla je tada Verica Barać.


Jović pozvan u Zelenu sobu NBA Drafta! Evo šta to znači za srpskog supertalenta - Sportal\nĐorđe Miljanić - Vest objavljena: 08:32 - 23.06.2022\nBliži se novi NBA Draft na kome će i Srbija imati jakog aduta. Otkako posećuje trening kampove širom Sjedinjenih Američkih Država, prema prognozama pozicija Nikole Jovića na istom se sve više popravlja.\nŠtaviše, kako je objavio njegov agent Miodrag Ražnatović na svom Tviter profilu, mladi Srbin rođen u Lesteru je pozvan u "zelenu sobu". Ovo ne znači samo da će biti izabran, već i da će biti među prvima koji će dobiti svoju novu ekipu!\nNikola Jovic, player of Mega Mozzart, has been invited to the Green room, for tomorrow's Nba draft!#BeoBasket\nInicijalna prognoza je da bi Nikola Jović mogao da "ode" kao 20. pik u San Antonio Spurse, ali za njegove usluge su ozbiljno zainteresovani još i Denver Nagetsi (21. i 30. pik), kao i Minesota Timbervulvsi (19. pik).\nNBA Draft je na programu u noći između četvrtka i petka, sa početkom od dva časa. Biće održan u Bruklinu, Njujork, a prenos možete pratiti na televiziji "Arenasport".\nVIDEO: Segedin - trening vaterpolista\n10:48 - 14.06.2022\nPravi li to Denver tandem Jokić-Jović, ili puca na nešto još jače?\nSinoćnji trejd sa Oklahoma Siti Tanderima, u kojem su poslali Džamajhla Grina i jedan budući pik za ovogodišnji 30. izbor na draftu i takođe neke buduće pikove, stavio je Denver Nagetse u značajno bolju poziciju pred draft noć.\n16:43 - 21.05.2022\n"Jović ŠOKIRAO AMERIKANCE": Miško Ražnatović otkrio detalje sa merenja pred NBA Draft\nPrvi čovek agencije Beobasket otkrio je detalje sa merenja pred NBA draft.\nNikola Jović NBA draft NBA liga


Posledice referenduma mogle bi da osete i Rusija i Srbija?\nReferendum u Republici Srpskoj preti da podstakne jače konfrontacije između međunarodne zajednice i predsednika RS Milorada Dodika, a u te konfrontacije mogu biti uvučene i Srbija i Rusija, ocenjuje danas ruski Komersant.\nMeđunarodna zajednica smatra da je praznik RS, 9. Januar, nezakonit, jer je RS zvanično priznata samo Dejtonskim sporazumom, a Hrvati i muslimani koji žive u RS ga smatraju diskriminacionim.\nMuslimani koji čine većinu u BiH i mnogi predstavnici međunarodne zajednice iskazali su strahovanja da je referendum probni balon posle kojeg će uslediti glasanje i izlasku RS i sastava Bosne.\nSam Dodik je ojačao ta strahovanja nazvavši RS, posle objavljivanja rezultata referenduma, državom i ne isključivši mogućnost glasanja o njenoj samostalnosti, piše list.\nSve to vodi ka zaoštravanju sukoba između lidera RS i međunarodne zajednice koja sada treba da odreaguje na referendum održan uprkos zabran Ustavnog suda, konstatuje list.\nPrema diplomatskim izvorima Komersanta u Bosni, međunarodna zajednica se našla u teškoj sitaciji.\nDa ignoriše referendum, koji je za nju svojevrsni šamar, ne može, a da snažno kazni RS – to bi samo pojačalo napetosti u regionu.\nZato je najrealniji ishod izolacija Dodika i podrška njegovim oponentima u RS, koji su manje radikalno nastrojeni.\nU slučaju realizacije takvog plana, u sukob između međunarodne zajednice i predsednikom RS mogu da budu uvučene i Srbija i Rusija na čiju podršku Dodik računa.\nKomersant podseća da je premijer Srbije Aleksandar Vučić jasno stavio do znanja da Beograd ne podržva održavanje referenduma, mada nema nameru da se meša u odluke sunarodnika iz BiH.\nOd bezuslovne podrške Dodiku sklonila se i Moskva, piše Komersant, navodeći da je Dodik posle prošlonedeljnog sastanka sa predsednikom Rusije rekao da je tokom razgovora konstatovano da je referendum pravo naroda.\nTu formulaciju pristalice lidera RS su ocenile kao “znak nedvosmislene podrške Rusije”, ali se Kremlj zadržao samo na kratkom saopštenju o susretu u kojem nema ni reči o referendum i podršci, navodi Komersant.\nTo, navodi list, može da znači da je Moskva, sledeći Beograd, dala prednost tome da se ne meša otvoreno u sporove oko referenduma i njegove posledice.\n“Jer, podržati lidera RS značilo bi da bi imala ne samo novi povod za raspravu sa Zapadom, već i da bi zauzela izraženiji prosrpski stav nego sama Srbija koju Rusija smatra svojim glavnim partnerom na Balkanu”, zaključuje list.


Olimpijske igre 2016 - Jubilarne 30. Olimpijske igre održaće se u Riu\nCategory Archives: Olimpijske igre\nNa ovogodišnjim Olimpijskim igrama na 306 takmičenja u 28 sportova nastupaće takmičari iz rekordnih 207 država. Ovo su jubilarne 30. moderne Olimpijske igre i trajaće od 5. do 21. avgusta. Srbija ovoga puta učestvuje sa 103 takmičara, a nadamo se medaljama u košarci, odbojci, vaterpolu, atletici, streljaštvu, borilačkim sportovima, veslanju itd.\nOlimpijske igre\tAuthor:\tCentrala Bg -\t16/09/2016\nNemački paraolimpijac Markus Rem postao je šampion u skoku udalj 2012. godine u Londonu, a sada brani titulu osvojenu u Velikoj Britaniji. Ovaj 28-godišnjak počeo je svoju karijeru sa 20…\nOlimpijske igre\tAuthor:\tCentrala Bg -\t15/09/2016\nVelika doping afera izbila je ovih dana, a posle prve ture u kojoj se tvrdilo da se dopinguju sestre Vilijams i Simon Bajls sada je još sportista pod sumnjom. Ruski…\nOlimpijske igre\tAuthor:\tCentrala Bg -\t14/09/2016\nIranac Morteza Mehrzad je dospeo u žižu javnosti na Paraolimpijskim igrama iz jednog veoma očiglednog razloga. Naime ovaj reprezentativac Irana u sedećoj odbojci visok je 246 centimetara! Nije ga bilo…\nOlimpijske igre\tAuthor:\tCentrala Bg -\t08/09/2016\nDavor Štefanek bi mogao da ostane bez zlatne medalje koju je osvojio na Olimpijskim igrama u Riju posle žalbe Olimpijskog komiteta Jermenije. Jermeni su se žalili Sudu za sportsku arbitražu…\nOlimpijske igre\tAuthor:\tCentrala Bg -\t30/08/2016\nNa OI smo imali mnogo uspeha i Srbija je uzela osam medalja, a Meridian je odlučio da sada nagradi svoje najkreativnije igrače. Naime podelićemo pet nagrada za najkreativnije tikete uplaćene…\nOlimpijske igre\tAuthor:\tCentrala Bg -\t22/08/2016\nSrbija u Riju uspešnija od SAD, Britanije, Kine i ostalih sila\nOlimpijske igre u Riju Srbija je završila sa osam medalja, što je na kraju u zvaničnom poretku medalja 32. mesto. Na kraju smo jedna od mnogobrojnih država sa dva zlata,…\nKošarkaška reprezentacija Srbije osvojila je srebro na Olimpijskim igrama u Riju, a selektor Aleksandar Đorđević je bio zadovoljan i pored poraza. Rezultat je svakako sjajan i za pamćenje, a selektor…\nKošarka\tAuthor:\tKladionica Meridian -\t21/08/2016\nSAD i Srbija za zlatnu medalju u košarci\nSAD i Srbija igraće danas za zlatnu olimpijsku medalju u košarci – da li predstavnik „ostatka sveta“ može da namuči „Drim tim“? SAD je došla u Rio da osvoji još…\nOlimpijske igre\tAuthor:\tCentrala Bg -\t21/08/2016\nSrbija zatvara Olimpijske igre!\nSrbija je već osvojila dve medalje u košarci na Olimpijskim igrama, bronzanu su ”spakovale” devojke Marine Maljković, a košarkaši koje je u Rio poveo Saša Đorđević će dati sve od…\nOlimpijske igre\tAuthor:\tCentrala Bg -\t20/08/2016\nBrazil dočekao šansu za osvetu!\nMožda nije baš prava, ali će i ovakva prilika poslužiti Brazilcima da pokušaju bar donekle da ublaže blamažu koju su doživeli od Nemačke pre dve godine na Svetskom prvenstvu u…


Nacrt okvira EU za pregovore: Zbog Kosova moguće blokirati čitav proces\nČvrsto vezivanje političkih i ekonomskih pregovora, te mogućnost da Evropska komsija i zamrzne kompletne pregovore sa Srbijom u slučaju opstruiranja pregovaračkog procesa sa Kosovom. To stoji u Nacrtu pregovaračkog okvira sa Srbijom, koji je pripremila Evropska komisija, a u čiji tekst je Radio Slobodna Evropa imao uvid.\nOsim što se ponavlja da će pitanje normalizacije odnosa sa Prištinom biti tema u okviru poglavlja 35, precizira se i da će to poglavlje biti otvoreno istovremeno sa poglavljima 23 (pravosuđe i osnovna pitanja) i 24 (pravda, sloboda i bezbednost). Komisija predlaže da se pregovori u okviru ova tri poglavlja vode sve vreme pregovaračkog procesa.\nPitanje Kosova stavlja se praktično u centar pregovora, a istovremeno se insistira na ostvarivanju uravnoteženog napretka u svim oblastima. To znači da, po zamisli Evropske komisije, nijedno pitanje koje je obuhvaćeno procesom ne može značajno zaostajati za drugima. Odnosno, Komisija zadržava pravo blokade kompletnog procesa u slučaju da politički pregovori budu u zaostatku, a da ekonomski napreduju i obratno.\nPravila o tome su navedena u stavu 6: “Potrebno je obezbediti ravnotežu u napretku pregovora u različitim poglavljima. S obzirom na povezanost između poglavlja pravosuđe i osnovna prava i pravda sloboda i bezbednost, i vrednosti na kojima je zasnovana Unija, kao i s ozbirom na njihovu važnost u sprovođenju evropskih propisa uopšte, ukoliko napredak u ovim poglavljima značajno zaostane u pregovorima u celosti i nakon što su sve druge mere za prevazilaženje tog problema iskorišćene, Komisija će na sopstvenu inicijativu, ili na zahtev jedne trećine država članica, predložiti da povuče svoje preporuke da se otvore ili zatvore pregovori u ostalim poglavljima. Dalje će prilagoditi odgovarajuće pripremne aktivnosti sve dok se ovaj problem, odnosno dok se ova neravnoteža ne ispravi“.\nOdluke o eventualnom zamrzavanju pregovora donose države članice i to kvalifikovanom većinom glasova.\nU stavu 7. precizira se da bi zaustavljanje pregovora moglo da usledi upravo zbog ozbiljnih problema u pregovaračkom procesu Prištine i Beograda. Tu se navodi da će se procedura iz stava 6. sprovesti u slučaju “kada napredak ka punoj normalizaciji odnosa sa Kosovom, koja se razmatra u poglavlju 35, značajno zaostaje za napretkom u ukupnim pregovorima. I to ukoliko Srbije konstruktivno ne učestvuje u pregovorima. Što se posebno odnosi na sprovođenje sporazuma postignutih u dijalogu“.\nTakođe, u 5. stavu se traži i “kontinuirani angažman Srbije u skladu sa uslovima procesa stabilizacije i pridruživanja u pravcu vidljivog održivog napretka u odnosima sa Kosovom”. Naznačava se da će taj proces podrazumevati da u jednom trenutku dve strane potpišu pravno obavezujući sporazum.\n“Ovaj proces će omogućiti da obe strane nastave svoje puteve ka Evropskoj uniji. Što znači da jedna drugu neće blokirati u ovim nastojanjima i što će postepeno rezultirati u punoj normalizaciji odnosa između Srbije i Kosova, što će u jednom trenutku sprovesti u formi pravno obavezujućeg sporazuma, sa ciljem da obe strane budu sposobne da u punoj meri ostvare svoja prava i ispune svoje obaveze“.\nPonavljaju se i poznati zahtevi po kojima se od Srbije očekuje da: 1. u dobroj veri sprovodi sve dogovore koje je postigla sa Kosovom; 2. u potpunosti poštuje principe uključivanja Kosova u regionalnu saradnju; 3. razrešava probleme dijalogom i u duhu postizanja kompromisa i 4. sarađuje sa EULEX-om.\nInače, Nacrt mora jednoglasno da usvoje države članice Evropske unije u narednim mesecima, poštujući krajnji rok koji je postavio Evropski savet, a to je da pregovori počnu najkasnije do 24. januara. Konačni okvir Srbiji bi mogao biti upućen na jesen. Najviši politički predstavnici država članica EU će u decembru na samitu glasati o konačnom tekstu.


TEŠKA NESREĆA KOD PRIJEDORA: Tri osobe povređene u sudaru više vozila, intervenisali i vatrogasci!(FOTO) • HAPPYTV.RS\nTEŠKA NESREĆA KOD PRIJEDORA: Tri osobe povređene u sudaru više vozila, intervenisali i vatrogasci!(FOTO)\nTri lica povređena su danas u sudaru tri vozila u Prijedoru, potvrđeno je Srni iz Policijske uprave Prijedor.\nU saobraćajnoj nesreći, koja se dogodila oko 13.40 časova u Ulici Slavka Rodića, učestvovali su automobil “džeta” kojim je upravljalo lice čiji su inicijali R.B. /31/, automobil “folksvagen polo” kojim je upravljalo lice M.M. /28/ i automobil “mercedes” kojim je upravljalo lice N.B /57/, svi iz Prijedora.\n– U saobraćajnoj nezgodi telesne povrede zadobili su vozači `džete` i `pola` i suvozač u ovom vozilu M.A. Svi su zbrinuti u Opštoj bolnici Prijedor, gde se i dalje utvrđuje stepen povreda – navode iz Policijske uprave Prijedor.\nUviđaj na licu mesta obavili su policijski službenici Policijske stanice za bezbednost saobraćaja Policijske uprave Prijedor.\nNa licu mesta bili su i vatrogasci koji su pomagali vozačima da izađu iz oštećenih vozila.


Mural Ivana Rabuzina\nOvaj mural je delo umetnika Ivana Rabuzina koje je u okviru akcije stalne konferencije gradova i opština Jugoslavije i Zavoda za zaštitu spomenika kulture grada Beograda ostvareno na jednom od kalkanskih zidova u Knez Mihailovoj ulici u svrhu uređenja grada Beograda prilikom organizacije IX samita Pokreta nesvrstanih, održanog od 4. do 7. septembra 1989. godine. Reč je o poklonu opština hrvatskog Zagorja, Gospića, Karlovca i Siska povodom IX konferencije Pokreta nesvrstanih u Beogradu, a zanimljivost predstavlja podatak da se autor odrekao honorara za ovaj rad. Ova jugoslovenska poklon-galerija imala je za cilj da predstavi solidarnost jugoslovenskih opština i regiona i da bude potvrda prijateljstva i zajedništva. Darovi koji su ukrasili glavni grad su, kako beleži tadašnja štampa, svaki na svoj način predstavljali sredinu odakle dolaze, u nadi da će glavni grad i ubuduće predstavljati „Jugoslaviju u malom”. Kako tadašnja štampa ističe time je „svetu pružen dokaz da unutrašnje svađe i neslaganja, na žalost najčešće svojstvena vrhovnim rukovodstvima, nisu deo svakodnevice radnog čoveka i građanina, kao i to da ukupna snaga zemlje, zalog njenog jedinstva i oopstanka jeste uzajamnost radnih ljudi i građana tako nesebično pokazana ovom prilikom.”\nU trenutku formiranja ove mape, 2021. godine, ovaj je rad i dalje izložen na istom mestu, u Knez Mihailovoj ulici, sa vidljivim tragovima protoka vremena od 1989. godine, ali bez pomenutog potpisa i opisa na spomen-ploči koja bi svedočila o njegovoj relaciji sa Pokretom nesvrstanih i statusu „dalekog” ili „sekundarnog” spomenika nesvrstanosti...


Sastanak Jadransko-jonskog savjeta: Usvojena Briselska deklaracija | EUME\nNaslovnica Info Press info Sastanak Jadransko-jonskog savjeta: Usvojena Briselska deklaracija\nSastanak Jadransko-jonskog savjeta: Usvojena Briselska deklaracija\nGeneralni direktor za multilateralne poslove i regionalnu saradnju ambasador Milorad Šćepanović učestvovao je u Briselu na XVIII sastanku Jadransko-jonskog savjeta ministara koji je održan u Predstavništvu Baden-Virtemberga pri Evropskoj uniji.\nVisoki zvaničnici Crne Gore, Albanije, Bosne i Hercegovine, Hrvatske, Grčke, Italije, Srbije i Slovenije, koji su učestvovali na sastanku u Briselu, usvojili su Briselsku deklaraciju u kojoj je izražena posvećenost daljem unaprijeđenju saradnje u jadransko-jonskom regionu, s posebnim fokusom na podsticanje procesa evropskih integracija zemalja kandidata i potencijalnih kandidata koje su članice inicijative. Na sastanku su, takođe, učestvovali predstavnici drugih regionalnih organizacija, kao i predstavnici EU.\nTokom boravka u Briselu, ambasador Šćepanović je učestvovao i na ministarskom sastanku Strategije EU za region Dunava kojim je predsjedavao Peter Fridrih, ministar za evropske i međunarodne poslove Baden-Virtemberga budući da je ova njemačka pokrajina predsjedavajuća Strategije.\nNa sastanku su razmijenjena mišljenja o implementaciji i razmotreni modaliteti daljeg upravljanja Strategijom. Izražena je spremnost za tješnju saradnju u cilju konkretnijeg povezivanja zemalja regiona kroz ostvarivanje definisanih ciljeva Strategije, kao što su unaprijeđenje transportne infrastrukture i trgovinskih veza; koordinisana zaštita regiona Dunava, prostorno planiranje i efikasno upravljanje vodama; jačanje saradnje u prevenciji od prirodnih katastrofa; veća upotreba obnovljivih izvora energije i stvaranje bezbjednijeg regiona.\nAmbasador Šćepanović je ukazao na važnost makroregionalnog pristupa koji daje novu dimenziju regionalnoj saradnji, naglasivši potrebu veće sinergije aktivnosti koje se preduzimaju u okviru različitih strategija.


Albanska policija rasturila novi protest zbog ubistva 25-godišnjaka\nAlbanska policija je večeras brzo rasturila novi protest u Tirani zbog ubistva 25-godišnjaka koji je prekršio policijski čas uveden zbog pandemije koronavirusa. Protesti su izbili u sredu nakon što je u noći ponedeljka na utorak policija ubila… »\nManji protest u Tirani, policija upotrebila suzavac\nAlbanska policija upotrebila je večeras suzavac kako bi rasterala demonstrante koji su se četvrto veče zaredom okupili na protestu. Okupljaju se zbog nedavnog ubistva jednog mladića od strane policije tokom policijskog časa. Nekoliko demonstranata je… »\nDemonstranti na ulicama Tirane, policija upotrebila suzavac\nAlbanska policija upotrebila je večeras suzavac kako bi rasterala demonstrante koji su se četvrto veče zaredom okupili na protestu zbog nedavnog ubistva jednog mladića od strane policije tokom policijskog časa. Nekoliko demonstranata je uhapšeno… »\nProtesti u Tirani zbog ubistva, policija upotrebila suzavac\nDemonstranti uzvikuju "Rama odlazi!" (video)\nPonovo nemirno u Tirani: Policija ispalila suzavac, uhapšeno više osoba\nVeći broj policajaca sa vodenim topovima napravio je kordon oko zgrade vlade i ministarstava u Tirani. Albanska policija upotrebila je večeras suzavac kako bi rasterala demonstrante koji su se četvrto veče zaredom okupili na protestu zbog nedavnog… »\nFilmsko bekstvo iz tirane: Organizator demonstracija pobegao mrtvačkim kolima kod prijatelja terorista na Kosmet!\nAlbanski reper, kažu poznati Stresi (Arikmed Lušaj), organizator protesta u Tirani za kojim traga policija, oglasio se sa teritorije Kosova i potvrdio da je pobegao iz zemlje u pogrebnom vozilu. Kako javlja dopsinik agencije MIA, tokom sinoćnih… »\nOrganizator protesta u Tirani pobegao na teritoriju Kosova i Metohije pogrebnim vozilom\nTIRANA - Poznati albanski reper Stresi (Arikmed Lušaj), organizator protesta u Tirani za kojim traga policija, oglasio se sa teritorije Kosova i Metohije i potvrdio da je pobegao iz zemlje u pogrebnom vozilu. Kako javlja dopisnik agencije MIA, tokom… »\nRadio 021 12.12.2020\nPoznati albanski reper Stresi (Arikmed Lušaj), organizator protesta u Tirani za kojim traga policija, oglasio se sa Kosova i potvrdio da je pobegao iz zemlje u pogrebnom vozilu. Kako javlja dopisnik agencije MIA, tokom sinoćnih protesta privedeno je… »\nAlbanski reper organizovao haos u Tirani i pobegao na Kosovo\nPoznati albanski reper Stresi (Arikmed Lušaj), organizator protesta u Tirani za kojim traga policija, oglasio se sa teritorije Kosova i Metohije i potvrdio da je pobegao iz zemlje u pogrebnom vozilu. Kako javlja dopisnik agencije MIA, tokom sinoćnih… »\nVečernje novosti pre 1 satjoš 49 povezanih\nSlobodna Evropa pre 7 satijoš 48 povezanih\nNova pre 8 satijoš 41 povezana\nU Sloveniji velik broj novozaraženih, još 1.295 preminulih u Britaniji\nRTS pre 0 minutajoš 41 povezana\nRTS pre 1 satjoš 37 povezanih


Zamjenik predsjedavajućeg Predstavničkog doma Parlamentarne skupštine BiH Šefik Džaferović razgovarao sa nerezidentnom ambasadoricom Kraljevine Maroko za Bosnu i Hercegovinu\nZamjenik predsjedavajućeg Predstavničkog doma Parlamentarne skupštine Bosne i Hercegovine Šefik Džaferović susreo se danas sa nerezidentnom ambasadoricom Kraljevine Maroko za Bosnu i Hercegovinu Nour El Houda Marrakchi.\nTokom razgovora je ocijenjeno da su politički, ekonomski i kulturni odnosi BiH i Maroka na vrlo visokom nivou i da ih ne opterećuju bilo kakva međusobno otvorena i nerazjašnjena pitanja. Ti odnosi bazirani su na međusobnom uvažavanju te poštivanju suvereniteta i teritorijalnog integriteta dvije zemlje a istovremeno, konstatirano je da bi bilo bitno ubrzati rad na međudržavnim sporazumima kako bi se prostor za saradnju i dodatno proširio.\nEkonomska saradnja između BiH i Maroka ima dugu tradiciju, međutim danas je istaknuto, da ona svakako nije na zadovoljavajućem nivou i da je nužno iskoristiti svaku priliku da se obim robne razmjene podigne na znatno viši nivo.\nZa saradnju između parlamenata Maroka i BiH rečeno je da je kvalitetna i na bilateralnom i na multilateralnom planu ali da bi je trebalo unaprijediti kako na nivou parlamentarnih grupa prijateljstva i parlamentarnih radnih tijela tako i na najvišem nivou. (kraj)


FS Srbije i Beograda poklonio opremu klubovima na teritoriji GO Lazarevac - Galaxy Media\nFudbalski Savez Srbije poklonio je opremu za 38 fudbalskih klubova i škola fudbala na teritoriji GO Lazarevca.\nOvom prilikom predsednik fubalskog Saveza Beograda, Ilija Petković i reprezentativac, Duško Tošić uručili su pakete predstavnicima klubova i škola fudbala u velikoj sali GO Lazarevac. Podeli su takođe prisustvovali i generalni sekretar FS Srbije Jovan Šurbatović, zamenik generalnog sekretara FSS, Mirko Glušević, predsednik opštine, Bojan Sinđelić, državni sekretar Ministarstva državne uprave i lokalne samouprave, Bojan Stević, kao i predsednik Fudbaskog Saveza GO Lazarevac, Marko Ranković.\nRanković se u svom obraćanju zahvalio pre svega FS Srbije, kao i FS Beograda na poklonima, ali i prisutnim predstavnicima klubova i škola koji su se odazvali pozivu.\nPredsednik opštine, Bojan Sinđelić pozdravio je ovu akciju i dobru volju FS Srbije na čelu sa Slavišom Kokezom, a takođe se zahvalio i državnom sekretaru Bojanu Steviću na nesebičnom angažovanju da što više klubova dobije opremu i mogućnost da učestvuje na takmičenjima. Sinđelić je takođe naglasio da je cilj GO Lazarevca da svako selo u opštini ima svoj fudbalski klub, kako bi se promovisao zdrav život i sport, te tako opština planira da iz godine u godinu odvaja veća sredstva za omladinu i sport.\nPredsednik fubalskog Saveza Beograda, Ilija Petković je u svom obraćanju rekao: “Želim da znate da ni vi iz najnižih liga niste zaboravljeni, iako je ovo simboličan poklon, kad neko nešto od srca da, više se vrednuje i trebalo bi svi da budemo jedna kuća”.\nPo njegovim rečima Lazarevac je iznedrio dosta dobrih fudbalera, a kao primer naveo je Dejana Đurđevića, današnjeg fudbalskog menadžera i nekadašnjeg igraća FK “Kolubare”i izrazio želju da se selektira što više dece iz naše opštine.\nPetković je rekao da će FS Srbije i FS Beograda truditi i da u buduće poklanja opremu fudbalskim klubovima i školama fudbala širom Srbije i da se nada da će iz tih klubova nići perspektivni mladi igrači i reprezentativci.


Migracija pesticida i zagađenje otpadnih voda | Studenti.rs\nMigracija pesticida i zagađenje otpadnih voda\nDodao: LESKOVAC dana 22/12/16 • Svrstano u: Agronomija,Seminarski radovi,Zaštita životne sredine\nPesticidi, predstavljaju veoma značajnu grupu agrohemikalija, pored koristi, donose sa sobom i neke neželjene posledice. U sagledavanju ovih štetnih efekata, centralno mesto zauzima opasnost od zagađenja životne sredine a samim tim i zagađenje podzemnih voda.\nPod sudbinom pesticida u životnoj sredini podrazumevaju se procesi kretanja i transformacije, od kojih su zbog potencijalne dužine trajanja i efekata koje mogu proizvesti, najznačajniji oni koji se dešavaju u zemljištu. Bez obzira da li u zemljište dospevaju direktnom primenom ili na indirektan način, dalja sudbina pesticida u će zavisiti od međusobnog dejstva niza složenih fizičko-hemijskih procesa.\nMikrobiološka i mikrođubriva\nStres kod biljaka\nSistem upravljanja komunalnim čvrstim otpadom u Kolubari\nŽivotna sredina naselja Negbina


Sa Sedrikom Piolinom kratko smo razgovarali o porazu Novaka Đokovića, kao i o glavnim kandidatima za trofej.\n“Naravno da je to ogromno iznenađenje jer sedam godina nije ispao pre četvrtfinala, ali i to je moralo da se desi, Novak nije imao svoj dan“, rekao je Piolin za B92 i dodao da Đoković još može da stigne Federera po broju Gren slem titula:\n“Čudno je to, mediji od jednog poraza naprave situaciju kao da je kraj sveta. Upravo je čovek osvojio četiri Slema u nizu, ima 29 godina i pred njim je još nekoliko sezona u kojima može da osvaja najveće titule. Još ima šansu da stigne Rodžera, siguran sam“.\nNa pitanje još koliko dugo će Novak moći da igra na najvišem nivou, Francuz je odgovorio:\n“Ko to zna, ali uveren sam da može još bar dve-tri godine, za posle je stvarno teško reći“.\nPiolin kaže da nije nemoguće da dobijemo novog šampiona Vimbldona. Ipak...\n“Novakov poraz otvorio je žreb, ali mislim da je Mari favorit broj jedan. Federer se vratio posle povrede, nije igrao mnogo u poslednje vreme i mislim da nije favorit, a možda vidimo i neko novo lice s trofejom, Raonića na primer“, zaključio je Piolin za B92.\nIma li srpski tenis budućnost? Odgovor je DA\nB92 i Novak: O snovima, Bogu, meditaciji, pauzi...\nTeniska svetinja, Olgin test i intervju s Novakom\nKrajiček za B92: Svi igrači su videli da je Novak umoran\nOdjeci Novakovog poraza, srpski smeh i hladnokrvnost\nKirjos: Novak ispao, oči se cakle Endiju i Rodžeru\nMari: Vreme je da se slavi Novakov podvig\nFilipusis: Nije Novak robot, umom nije bio na terenu